A Piangtharmi/hring`hanmi Khirhfa timi sullam hi zeidah a si?\nBia halnak: "A Piangtharmi/hring`hanmi Khirhfa timi sullam hi zeidah a si?"\nBia lehnak: A piangthar mi Khrihfa ti mi sullam hi zei dah a si? Hi bia halnak `ha taktak in aa lehnak cu Johan 3:1-21 ah hin a si. Bawi Jesuh Khrih le Nicodemus bia an i ruah, Nicodemus hi Farasi minthang ngai mi a si, cun Sanhedrin ah chungtel a sinak in Jew mi hna uktu pakhat a si fawn. Zan ah Jesuh Khrih sin ah cun bia hal ding in a rak ra.\nJesuh nih cun bia cu a vun ruah thluahmah i, a timi cu, “Biangaite in, biangaite in kan chimh, aho hmanh ti le Thlarau in hrin a si lo ahcun, Pathian pennak chung ah a lut kho lai lo. Taksa in hrinmi paoh cu taksa a si. Thlarau in hrinmi paoh cu thlarau a si. ‘Hrinṭhan hrimhrim na si a herh,’ kan ti tikah na khuaruahhar hlah. Thli cu a duhnak paoh ah a hrang ko. A thawng cu na theih. Sihmanhsehlaw khuazei in dah a rat i khuazei ah dah a kal ti kha na hngal lo. Thlarau in hrin mi paohpaoh cu cu bantuk cun an si,’ tiah a ti” (Johan 3:5-8).\n“Hrin `han” catlang a sullam taktak cu “cunglei in hrin mi” ti a si. Nicodemus nih a herh taktak mi a rak si. A thinlung kha Thlarau lei in thlennak a herh. Hrin thar, hrin `han ti mi cu Pathian rian`uannak a si, cucu Jesuh Khrih a zum mi hna sin ah Pathian nih zungzal nunnak pek kha a si. (2 Corinth 5:17; Titus 3:5; 1 Peter 1:3; 1 Johan 2:29; 3:9; 4:7; 5:1-4, 18). Johan 1:12,13 nih a chim duh mi cu Jesuh Khrih min kan zumhnak thawng in hrin `han ti mi a sawh duh mi cu Pathian fa sinak zong kha a si.\nBiahal awk a ra colh mi cu, “Zei ruang ah dah mi pakhatkhat hi hrin `han a herh?” Lamkaltu Paul nih Ephe. 2:1 ah a chimmi cu, “Hlan ah cun nawl nan ngaih lo ruang le nan sual ruang ah Thlarau lei in nan rak thi,” a ti. Rom 3:23 ah a chim mi cu, “Zei caah tiah mi vialte cu kan sual dih cio ko i Pathian sunparnak kha kan bau dih cio ko,” a ti. Cucaah cun hrin `han kan sinak ding ah cun kan sualnak kha ngaihthiam hmasa a herh. Cu hnu lawng ah Pathian he pehtlaihnak kan ngei kho lai.\nEphesus 2:8-9 nih a chimmi cu, “Zei caah tiah vel an ngeih hna caah zumhnak thawng in khamh nan si i khamh nan si cu nanmah tuahnak thawng in a si lo, Pathian laksawng a si. 9 Thilṭha tuahnak in nan hmuhmi a si lo caah, aho hmanh nan i porhlawt awk a si lo.” Mi pakhatkhat nih khamhnak a hmuh tikah, hrin `han a si, Thlarau in tharter a si i hrin `han a sinak in Pathian fa a si cang. Vailam chungah a thi i kan sual man a petu Jesuh Khrih ah zumhnak ngei hi Thlarau in hrin `han cu a si. “Cucaah, mi zeihmanh hi Khrih he an i pehtlaih tikah cun mi thar a si; a nunning hlun kha a lo cang, nunning thar kha aa thawk cang” (2 Cor. 5:17).\nJesuh Khrih hi a ka khamhtu le ka Bawipa a si tiah na zumh bal rih lo ahcun, Thiang Thlarau nih na thinlung chung ah bia chim seh law zeitin dah na ruah hnga? Hrin`hannak nun hi na ngeih awk ah a herh. Sual ngaihchihnak he thlacam in Jesuh Khrih ah ser tharmi si na duh ve lo maw? “Asinain tlawmpal nih cun an rak cohlan i an rak zumh i cu hna cu Pathian fa cannak nawl kha a pek hna. Pathian fa an can cu minung phung ning in a si lo; vawlei cung i hrinsor ning in a si lo, Pathian hrimhrim kha an Pa cu a si (John 1:12-13).\nJesuh Khrih hi a ka khamhtu a si tiah na cohlan i na hrin `han ahcun, hitihin thlacam ko. Cun na hngalh awk ah a herh mi cu thlacamnak menmen nih hin an khamh kho lai lo. Sualnak in an khamhtu Jesuh Khrih na zumhnak lawnglawng nih khamhnak cu an pek khawh lai. Hi thlacamnak cu Pathian sin ah zumhnak na ngeihnak na langhternak kha a si. Khamhnak an pek mi cungah lawmhnak bia na chim kha a si. “Pathian, kei cu misual ka si, zungzal in a thi ding mi ka si ti ka hngalh. Asinain ngaihthiam ka si khawh nakhnga ca ah ka in hnga ding mi kha Jesuh Khrih nih a ka inpiak. Na khamhnak cung ah ka zumhnak ka chiah. Na dawtnak le na velngeihnak ruang ah zungzal nunnak kan hmuh caah kaa lawm. Amen.


VIDEO: Malaysia CSO Ah Pumpek In Rian A Rak Ṭuanmi Salai Kulh Cung Ruak Thlahnak Lungthin Nih A Celh Hrim Loh – Chin World News Evening\nTutan ah mual a kan liam taakmi hi Salai Kulh Cung ti a si i Dr. Mang Le Pi Ṭha Thlia hna i an fapa a si i April ni 17-2020 ah mual a kan liammi a si. Salai Kulh Cung hi khrihfabu nih bochan taktakmi le hawile kom zong nih bochan in an tlaihchan ngaimi a si.\nTutan ruah lo piin mual a kan liam tak cu kan siang ve hrimhrim lo. Kan ngaih a chia tuk hringhran. Salai Kulh Cung cu April 17-2020 ahkhan mual a kan liammi a si i April 25 lawngah a ruak vui khawh a si. A ruak vui lio video zong a zoh chih khawh a si. Taantakmi chungkhar Bawipa nih an ngaihchiatnak hnem hram ko hna seh! Video timi hmehpiak law zoh khawh a si lai.\nMalaysia CSO ah kan rianṭuanṭi hawi a rak simi kan hawi Kulh Cung (U Kulh) nih April 17, 2020 ni ah a umnak Kentucky ah ruahlopiin a kan liam taknak thawng kan theih cu kan rak lau tuk hringhran. U Kulh hi 2010 in ralzaam sianginn CSO Cheras ah pumpek rian a rak ṭuanmi a si. A ṭuanṭi a hawile le a siangngakchia cungah dawtnak le zawnruahnak a ngei taktakmi a rak si. Tu bantukin ruahlopiin a kan liam tak tikah kan ngaih a chia tuk hringhran. Kan philh kho hrimhrim lai lo. Credit: Biak Hmun Lian\nA rak thih ka i kan rak ṭialmi: Ngaihchiatnak thawngpang: CBANA khrihfa chungtel a simi “Louisville Chin Church.KY” chungtel Salai Kulh Cung nih mual a kan liam tak ee. Dr. Mang Awi le Pi Ṭha Thlia hna i an fapa Salai Kulh Cung nih April ni 17/2020 (friday) ah ruah lo piin mual a kan liam tak ee.\nCoronavirus Ruang Ah Zawtnak Dang Ṭihnung Taktak A Tlawmter Ngaingai Tiah Sibawite Nih An Chim Thil Ṭha A Chuahpimi


Featured Archives | THE CHIN EXPRESS\nMiss Bawi Tha Hlei Par: Lai pa nih zukhmawm an tawngh tukmi hi ka uar lo ngai\nKuala Lumpur – 71nak Chin Miphun Ni miss cotu Bawi Tha Hlei Par cu The Chin Express he tonbiaruahnak kan ngei kho. Pe 5′ 5″ fai a sangmi Miss Bawi Tha cu Kawlrawn, Tayakone ah a rak chuak. Kum 17…\nMiss Ethnic Myanmar ah Chin state aiawh in aa zuam cuahmahmi kum 19 Lai ngaknu Haelar Hniang Hlei Sung vote pek khawh a si cang. Vote ning cu, Miss Ethnic Myanmar page ah an tarmi Haeler Hniang Hlei Sung bia…\nKhuang Par a thattu Peter Van Bawi Lian cu Thailand ah a zaam\nKhuang Par ruak an hmuh cangka in Thailand ah a zaam US Ralkap sin zongah thawng a thanh lo caah ralkap nih an kawl ve Indianapolis, US – Kum 21 pa Peter Van Bawi Lian cu a nupi Khuang Par…\nMalaysia Chinmi zuu kan ding tuk, thiamnak kan ngeih lo pinah cawn duhnak lungput zong kan ngei lo\nMalaysia – Chin ralzaam bawmtu bu ACR nih kum 2018 chungah Chinmi 1,000 leng Malaysia rammi boss sinah rian a hmuhpiak hna. Chinmi 1,000 an sining cu ACR nih a kherhlai hnu ah kan i remh a herh ko tiah…\nIndia Chin ralzaam tam deuh nih “number 2” an i thim\nIndia phan Chan ralzaam hna cu December 11 thokin UNHCR nih thim awk 2 lakah pakhat paoh a thimter hna. Tam deuh nih cun number 2 an i thim, tiah kan theih. UNHCR nih India le Malaysia um Chin ralzaam…\nUS Chinpa Tial Cung Thang “ONE Championship” ah aa phomh ve cang lai\nChinpa hi World Champion a si te lai tiah ka zumh… Aung La NSang – Middleweight and Light Heavyweight World Champions of ONE Championship Kachin pa Aung La Nsang, Once Championship ah champion 2 bak a ngahmi nih, “Chin miphun…\nDr Ngun Cung Lian: Ralkap bawizik sinah Chin miphun ṭengnge pakhat nih laksawng a pekmi kong Nyein Chan Aung nih a chimmi lehnak\nUpatmi Nyein Chan Aung, Nangmah tein video nai thlak i Facebook ah na tarmi ah ka min hna na chim. Dr Sui Khar min zong na chim. Chin miphun dihlak zong ruahdamh in na thlanglamh. Sullam ngeilo bia tete na…\nMizoram ah tuahmi “Zofest” puai ah Myanmar ram in Chin MP 4 an kal lai\nIndia ram, Mizoram state ah kum fatin tuahmi Zofest puai cu December 4 in 7 tiang Reiek khua ah an tuah liopi a si. Myanmar ram in Chin MP 4 zong an kal ve lai. A kal ding Chin MP 4 hna…


27 Whirlpool 4.1 cu. ft. Duet Steam Front Load Washer with Precision Dispense - WFW8640BC\n27" Whirlpool 4.1 cu. ft. Duet Steam Front Load Washer with Precision Dispense - WFW8640BC


Ramkhel Fihnung! Ziah Hi Tluk Hin Maw A Rak Fihnung! – Chin 11 News\nRamkhel Fihnung! Ziah Hi Tluk Hin Maw A Rak Fihnung!


June 4 Thawk In Tanghra Awnnak Mark Cazin Lak Khawh A Si Lai – THE CHINLAND POST\nJune 4 Thawk In Tanghra Awnnak Mark Cazin Lak Khawh A Si Lai\nTCP-Thantlang| 2018 June 3| 2018 kum tanghra awnnak Mark cazin cu thaizing (June 4) thawk in chuah le laak khawh dingin kan tawlrel tiah cachecknak lei zung in Director Dr. Thein Zan nih a chim.\nKawlram chung ca checknak zungpi (Hlaing University kulhchung) Zuaikapin sawng le Naypyidaw zung (No.52) ah a awngmi pumpak asiloah midang nih lakpiak khawh a si i na awnnak roll no. (khung number) le na min a herh lai.\n“June 2 sungh awn thanh hnu zarhkhat chungah Mark laak khawh colh dingin kan tawlrel. Hi awnnak mark cazin laak hi nikhat hnu nikhat minung an tampin ah a har tuk tawn. Sihmanhsehlaw, kumdang nakin fawizaang deuh in an laak khawh nakding kan i zuam lai. June 4 thawk in laak khawh a si cang lai” tiah Dr. Thein Zan nih a chim.\n“Hi laak nakah Seal namh man minung pakhat nih ks. 400 an dih lai. Buaktlak in minute pakhat ah minung pakhat nih tuah kho dingin kan tawlrel lai. Kum dangah cun puaisa sin in an laak caah tangka tampi an dih tawn. Tawlreltu zungriantuantu hna zong nih ks. 400 lawng laak dingin kan chimh hna lai” tiah Dr. Thein Yan nih a chimchap.\nJune 2 ah thanhchuahmi ning in Myanmar ram pumpi ah tanghra a phimi 789,845 an si i 259,191 an awng. Myanmar ram pumpi huap in tanghra a awngmi zatuak hi 32.82% an si.\nRef: 7Daydaily, Duwun\nPrevious Myanmar Thongtla 47 Tanghra An Awng I 28 Nih Distinction An Hmuh\nNext Miphun Kip Zungkhar Ni Tuahpiak Kan Tim Hna Lo; Minister Nai Thet Lwin


Home > Departments > Health > Environmental Health > Community Hygiene Program > Radium\nIn the summer of 2005, the Health Department identified certain areas of Howard County that may be at risk for radium contamination in their well water. At that time, a letter entitled “Radionuclides & Your Well Water: A Homeowner's Guide" was sent to all residents who live within the suspected area. We continue to collect initial samples for existing homes in this area free of charge. Testing for new homes and other non-residential uses may be subject to charges.\nIf you live within the radium area and would like to schedule an appointment to have your water tested, please contact us at 410-313-1773 or askhealth@howardcountymd.gov.\nFor concerns or questions about installing or repairing a drinking water well please visit the Well and Septic Program webpage.\nHoward County website i holh aa let mi cahmai hna hi Google™ Translate ti mi nih a leh mi an si. Google™ Translate cu online i catial (text) le webpages pawl a lak te in online lila in holh phundang ah a lettu a si. Cu bantuk holh lehnak nih cun website chung i a umcia bia kha a hrawnghrang lawng in a leh tawn i, cu ruang ah holh a leh tik ah aa palh mi tete, a fiang huaha lo mi, a hmaan lo mi silole ngaih nuam lo biafang aa tel kho mi a si. Google™ Translate nih holh leh a tuah mi chung bia cu a dik bak silole i hngatchan awk a tlak ko, tiah County nih aamahkhannak a ngei lo. Google™ Translate nih holh ka lehpiak ko seh, na ti (request) ah cun, County website na chuah taak lai. County hi Google he pehtlaihnak a ngeih lo, Google® translation zong a cohlang lo i, County website a hmang mi hna an tlamtlinnak ding zawnruahnak in Google™ Translate kong hngalh khawhnak link te zong kan tuah chih ko. On


Na Nunnak Aa Tenh Tikah - A VEL IN KHAMH KAN SI\nNA NUNNAK HMAIAH A KAL KHAWH LO TIKAH!\n“Cun harnak kan inmi zong hi kan I lawm ko, zeicahtiah harnak nih cun in khawhnak kha a kan ngeihter I in khawhnak nih cun ziaza a kan ngeihter I ziaza nih cun ruahchannak kha a kan ngeihter; ruahchannak nih cun a kan deuh lo.” Rome 5:3-4\nLairam khual kan tlawn tikah philh awk tha lo mi cu, kan Motor nawncek chungah a thlak I a mawngtu nih liva (Accelerator) a lamh len zongah a ke lawng rang tak I aa mer I hmai ah kal lo in a um tawn kha asi. Aseh thawng a thang, liva lamh chih asi, a kiar zong hmailei ah kal ding in chiah asi ko, a herhmi vialte tuah dih asi ko nain hmaiah a kal kho lo I a umnak kel ah a um I, a Taap tawn.\nMinung kan nunnak zong hi caan tampi ah, “Zeital thlennak le thannak a um maw? Hmuitinh ngei in ka nung maw? Vawlei caah thiltha chuahpimi ka ngei maw? Sullam a ngeimi thil zeital vawlei ahhin ka chuahpi maw? ti hna hi ruat in kan Nun hi a Taap ve theu tawn.\nAtlangpi in cun Mi nih an kan hlawt (Rejected) tikah, kan lung a der tawn (Dejected). Kan tlak tikah kan pawngkam kan zoh tawn. Kan pawngkam mi an than kan hmuh tikah nahchuahnak a chuak tawn. Hibantuk caan hi a Taap mi motor a ke aa mer lengmang ko nain a umnak kel ah a ummi bantuk in kan nunnak aa Tenh lio caan asi tawn. Zeitluk fak in nunnak liva kan lamh zongah kan nunnak khuazei leidah a zoh I a kal hmanh kan fiang kho tawn lo. Ka nunnak monghnak (Steering) a hmaannak lei I kan mer zong kha thathnemhnak a um lo I kan ruahmi cu, Khuazei lei hmanh ka panh lo I kaa thial lo tiah kan I ruat tawn.\nKan nunchung hi caan tampi, caan tam deuh cu, Nawncek chungah kan cawlcang tawn. Nun diriamnak a um lomi rian kan tuan peng. Hmaipanh tein rian kan phan nain mithmai nuam lo ngai in tin kan I thawh. Kan rian nih lawmhnak a kan pe lo. Nunnak sullam ngeilo mi kan lo peng; lungtho lo in kan um peng; kanmah le kanmah hi lungtlin lonak (Disappointed) kan ngei tawn.\nKhi caan ah nun nih a fian tawnning cu:\nRuang ngei lo pi nun hi, mi lih bantuk in I phuhrun asi.\nThlennak tuah khawh lonak cu, mah I thlen lo ruangah asi.\nKa tlamtling ko tiah I hlen cu, a nuammi lentecelhnak I vaa um ter sawhsawh asi.\nA phi kan hmuh lo mi hi pumpak ruangah asi – ti hna hi an si tawn.\nSihmanhsehlaw Pathian nih hitihin nung hna seh ti a kan duhmi sining cu a si lo. Pathian nih cun an lungsau seh, fek hnaseh law a dikmi sining ngeih hna seh tihi a kan duh.\nNi tampi cu hi ruahnak Nawncek chung ahhin kan Nunnak hi a tap tawn. Tampi than kan duh, nunnak tampi thlen kan duh, thlarau lei ah tha deuhmi si kan duh: Nu tha deuh pa tha deuh si kan duh. Pathian he thuk deuh in pehtlaihnak ngeih kan duh I Pathian he aa naih deuhmi lawmhnak co kan duh. Khi hna khi kan tlinh lo tikah kan nunnak khuaruah a Taap (Stuck) tawn. Sihmanhsehlaw Pathian nih a thabikmi thawngthabia (Sermon) hi biakinn chung lawng ah a chim tawn lo I, kan nunnak aa Tenh caan ahhin a Thabikmi Thawngtha a kan chimh tawn.\nKan I tenhnak hmun hi lungdai tein hngak hnaseh tiah a kan hneknak hmun, le Amah cung lawngah kan mit kan chiahnak hmun asi. Kan nunnak ah Hngah a hauh nak hmun hi Pathian nih kan nunnak ah riantuan hram a thoknak hmun asi. Nawnceek in khatmi vawlei hi a riantuannak thatbiknak hmun asi. Hi hmun hi a kan taat I kan nun a thlennak asi caah Lungsau, Fek te le zuamnak ah a kan than ternak hmun tu asi.\nRome 5:3-4, ah “Cun harnak kan inmi zong hi kan I lawm ko, zeicahtiah harnak nih cun in khawhnak kha a kan ngeihter I inkhawhnak nih cun ziaza a kan ngeihter I ziaza nih cun ruahchannak kha a kan ngeihter; ruahchannak nih cun a kan deuh lo,” tiah ka hmuh.\nKan nunnak a Tannak (Stuck) nak hmun hi kan than I kan tuhnak hmun asi. Lungsaunak ah kan than tikah Zumhnak kan Tuh tiah Kelly Balarie nih ati. Ttihnak (Fear) kan liamter tikah a dikmi kan hmuitinh a lang tawn I cu hmun cu Pathian a kan auhnak kan hmuhnak hmun ah a cang tawn. Adikmi auhnak hram cu, Pathian riantuan piak I Amah lawmhter kha asi. Ttihnak kan liamter tikah, Thlennak kan tuah tawn. Pathian kan nunnak ah rian a tuan ti kha kan fiang; kan caah riantuan seh ti siloin, kanmah hmang in kan Chungah rian a tuan ti kha kan fiang tawn. Cathiang nih, “Keimah ahhin I peh u law kei zong nanmah he kaa peh ve lai. Mitsur nge nih amah tein thei a tlai khawh lo I a ruangah aa peh lawngah a tlai khawh bantukin nannih zong keimah chung I nan um lo ahcun nan tlai kho ve lai lo,” (Johan 15:4) tiah a ti.\nPathian nih thil lianngan caah a kan taat (Training); Amah cu zeizong vialte uktu asi. Kanmah nih kan theih khawh lo zongah Ahmuitinh cungah a thok in a dongh tiang rian a tuan. Rian a tuan peng. Kan hmuh kan fian khawh lo khi a tuah kho lo tinak asi lo. Kanmah cawisannak caah a thabik caan kha a thim tawn. Akan cawisan caan hi Vancung Kutka hram te ah (Kan thih lai te!) a si zongah lungsau tein kan hngah I, a hmuitinh (Plan) cungah kan zumh I kan hngak ko.\nCucaah kan Nunnak aa Tenh caan hi Bawipa nih caantha ah a hman ti kha theih I hi caan tha hi kan liam ter sual lo dingah a biapi tuk. Zeicahtiah, a biapi bikmi Pathian a kan auhnak hi, kanmah nih kan ngeih mi chunmang khi siloin, amah nih kan hmaika ah a chiah cangmi, caan hi a si. Kan nunnak aa Tenh caan ah, Bawipa kan Auh ahcun, a kan bawmh lai I, a bia nih lam a kan hruai lai. Kanmah cung le kan tonmi thil cungah kan nunnak mit chia lo in Bawpa le a sunparnak cungah kan chiah tikah – Thil vialte hi Ceunak thar in kan hmuh caan asi tawn. Cathiang chungah, “Bawipa nih na zulh awk hnga lam kha kan hmuhsak lai, kan cawnpiak lai I lungthin kan cheuh lai,” (Salm 32:8)\nKan nunnak Aa Tenhnak kha Pathian nih caantha a kan serpiakmi a si timi biatak kan hmuhkhawh tikah, Kan ke a nal mi kha hmailei ah a kal, kan datsi (Gas) namtu a hung nung I kan Nunnak hmailei kal hram a thok; zeicahtiah kanmah tein kan I ruah khawh lo mi donghnak leiah Bawipa nih kan nunnak kalpinak rian a tuan cang caah asi.\nNa nunnak aa Tenh Tikah I din ta law, Bawipa hngak! Lungretheihnak siloin Bawipa riantuannak na hmuh lai I nangmah tein na phak khawh lo dingmi dirhmun ah Bawipa nih an cawi lai kha fiang tein na hmuh lai I lawmhnak in na khat lai.\nBawipa nih lawmhnak, le Teinak in pe ko seh.


David Lai Nih Hla Thar A Van Phomh Cang Thiam Kho Tuk (+Video) – Onlinenungak\nDavid Lai Nih Hla Thar A Van Phomh Cang Thiam Kho Tuk (+Video)\nBy admin on October 29, 2020\nDavid Lai hla ka van chiah mihi minung tampi nih cun nan zoh cang mile’Nan thei cang mizong a si kho mi asi konain a zoh rih lo mizong tamtuk nan um rilai ka ti caah ka van chiah mi asi.Mah hla ka van chiah mihi kawl hla asi kawlholh a thiam mi lawng nih zoh awk a tha mi asi rak zoh cio uh.\nA tanglei ah a hla kan van chiah ngeih khawh cio rak i zuam hna usi.\nThawngpang dang relchap >>>>\nFak taktak i a thah hnu ah a phone a hman khawh nak hnga a kutpi cu a tan i ai ken a rapthlak taktak!\nRussian scientist le part – time i model simi nu cu a umnak in chung ah thi in hmuh a si. Report ah a langh ning ahcun hi model hi a ruak an va char liao ah a kutpi cu a rak i tan ti a si. Misual umnak hmun ah a kutpi tanpiak tu i lunghrinh mi cu police nih an va hmuh.\nSt. Petersburg Technological Institute i ttuan liao mi Biochemist Ekaterina Antontseva kum 34 mi cu fak taktak i thah a si hnu ah a tlangval pa chawlet mi nih khual a tlawn a rak tlun ni ah taklawng in a umnak in ah hmuh a si tiah The Sun nih tarlangh.\nAn chim ning ahcun Ekaterina hi zarh hmasa liao ah khan thah a rak si cang lai dah tiah an chim. A mah thattu i an lunghrinh mi pa Computer gamer Artyom kum 36 micu bia hal dingin an tleih.\nMisual Artyom kum 36 pa nih hin hi model nu a phone ai lock mi hon nak ah a kutpi cu a hman ti a si, hi ni ahhin model hi a dampah lo caah a rian in ai din i culiao ahcun a tlangval pa min hin a van hon hnawh i a thah hi a si.\nInvestigator chimning ah hi model hi a tlangval pa Artyom nih hin phaisa bat sehlaw a dawh, cu kongah cun an i si i a tlangval pa nih hin a thah tiah The Sun nihcun a tarlangh. Hi model hi thah a si hnu ah inpa nih a ruak an hmuh colh lo nak dingah inka le thlalang awng le vam awng hna cu pit ten tuah dih a si.\nPawcawm Nak Hi A Rak I Dang Ciao, Pa Pakhat Cu A Voihvoih Nakin A Paw Ai Cawm (+Video)\nMiss Ai Zuam Ding Nungak 30 Cu Hlei Cung I Hman An I Thlak Lio Ah An Dir Nak Hlei Hri A Cat I Faktuk In An Mual A Pho Pin Ah Hliamhma Tuarmi An Um\nLung A Fak Ko : Chin Putar Kutdok In A Vak Lio Hmuh Tik Ah Lung A Fak Ko (+Video)\nLai Putar Thih A Za Rih Lo Mi An Thih Tawn Nak A Ruang Cu Nupi-no Tuk Mi An Neih Ruangah A Si (+Video)\nNungak Note Nih Sa A Ei Khawh Ning Hi Mirang Tiang In An Khuaruah A Har (+Video)


American Ram Chung Sianginn ( School ) Tam U Ah Cun Trump Conglomhnak Biachim An Duh Lo — Salai Ephraim Thawngpang\nAmerican Ram Chung Sianginn ( School ) Tam U Ah Cun Trump Conglomhnak Biachim An Duh Lo\nUS Liberal pawl hna nih cun US ram chung ah Facebook, Tweeter, Youtube, Instagram, Google pawl i chirhchan in Trump conglomhnak le a thang t’hat nak kong chim cu an khap cuahmah.cu pin ah US ram chung Sianghlei run a si lo ah high school zei maw zat ah cun Trump kong chim le Trump thilti khawh nak chim phuan lo dingin rian an t’uan cuahmah fawn tiah an chim.\nAmerican ram chung Sianghleirun le high school Cacawn nak hmun ah hin Hngakchia zei maw zat hna cu Trump a dirkamhtu an um ve i cu hna pawl nih cun Trump rian t’uan le a cawlcangh ning an uar nak le an conglomhnak hna cu Facebook, Tweeter, Youtube, Instagram, Google chungah an mah le hmuh ning in tampi an post tawn i cu hna pawl vialte zong cu Liberal pawl hna nih an kham cuahmah hna.\nCun Trump kongah Sianghleirun le high school Ca cawng lio mi hna nih zalong tein (Free speech) biachim nak nei lo dingin biachahnak an tuah piak fawn hna.cun Ca cawngmi tampi hna cu an Cawnpiaktu Saya te hna nih a thli in Trump cu mi fel lo a si tiah a rak cawnpiaktu hna zong an um cang tiah an chim fawn.Trump conglomhnak kong a chimtu hna cu Sianginn in chuah nan si lai tiah biatak tein an khap hna.\nHi thil ruangah Trump fans a si mi hngakchia kum 11 Nute Ms.bella Moscato nih cun a kan cawnpiaktu saya te hna nih OBAMA le a chungkhar kong hna cu zalong tein chim nak le an kong ceih khawh nak nawl an kan pek na in Trump le a chungkhar hna kong chim phuan an kan senhlo mi cu ningcanglo thil a si tiah a chim.amah belte hi kongah Trump nih a chim mi bia a um hraw rih lo tiah an chim.\nTagged American Ram Chung Sianginn ( School ) Tam U Ah Cun Trump Conglomhnak Biachim An Duh Lo\nUS President George W.Bush Nupi Nih Lungtur Zawtnak A Neihmi Cu Trump Ruangah A Si →\n← Mr. Steve Bannon Nih Cun Kum 2020 Ithimnak Ah Trump Nih Teinak A Hmuh Ah Cun Tihnung Cang Lai


Pathian a tih tuk ruangah Trump nih California state cu Tangka a bawmh duh bak ti hna lo\nTu lio thawngpang linsa ngai mi pakhat cu Trump nih California state federal tangka bawmhnak pek a tim ti lo mi kong a si\nTrump nih a chim ning a cun, California state nih abortion/Nauhrawh bawmhnak caah tangka a hmang tawn ruangah Federal cozah nih state sin ah tangka a bawmh tawn mi $200 millions cu health care fundingcaah bawmh hna ti lai lo tiin a phuan\nTheih cia bantuk in President Trump hi pro life a si. Nauhrawh a duh bak lo mi a si. Natein Biden cu nauhrawh a duh tuk mi a si. RC nih mah bantuk in a zumnak ruangah heh tiah an soisel thangchiat mi kha a si\nUS Department of Health and Human Service nih January ah $200 millions per fiscal quarter, California nih a hmuh ding mi cu Trump nih a phih piak hna. Trump nih a chim ning a cun “If the state does not come into compliance $200millions will cut an additional $200million per fiscal quarter” tiin fiangtein a chim cang\nKum hramthawk ah Trump administration nih California state hi ralrinnak an rak pek cang i, kum 2014 bantuk in, “Abortions private insurance plans” an kalpi a cun fund an pek ti lai lo tiin\nHHS secretary Alex Azar, “California nih Federal Government nih chia le tha kan thei ning bantuk in phunglam an zulh duh lo, An tuah mi bantuk in dantatnak an hmuh te lai.\nOffice of Civil Right division of the Health and Human Service Department nih ‘Catholic order of religious sisters and nonprofit Christian Church hna kaltlangin mah kong ah dothlatnak an tuah mi a zeihman thil tha lei a um lo tiin an chim. Source-RTK\nBe the first to comment on "Pathian a tih tuk ruangah Trump nih California state cu Tangka a bawmh duh bak ti hna lo"


Thantlang Mei A Mihnak Cu Cable Hri A Kanghruang Le GTI Siangngakchia Nih Leh-la-zi An Tuah Caah A Si\nSalai Elvis| 2017 October 3| Thantlang khuachung, October 2 chun nitlak le October 3 chun suimilam pahnih chung tluk mei a mihnak a ruang cu Laikua in mei seh Cable a kangh ruang le Hakha GTI siangngakchia hna mei lei ah Practical (leh-la-zi) an tuahnak ah caan tlawmpal mei a mihnak a si tiah tuanvo ngeitu sinin theih a si.\n“Nizan tihni ah khan Laikua in Cable a kangh ruangah chunnitlak mei a mihnak cu a si kan siam i zanlei ah a ra colh ko. October 3 caan tlawmpal chung mei a mit than i Hakha GTI siangngakchia pawl nih mei lei ah leh-la-zi tuah an kal i caan tlawmpal mei a mit chunglai tiah an ka chimh ko. Peng uk zung lawng ah thawngthanh nak ka tuah manh ve. Caan tlawmpal te a si ko caah mei cu a ra colh ko” tiah Thantlang meizung haotu Pu Maung Hlun nih TCP ah a chim.\n“Mei a mih nak kongah mizapi theihternak tlang kan au hnik ko nain thilri a tlamtlin lo caah kan tuah kho hna lo. Laikua mei seh hi a thing pah ve cang i ruah lo piin a rawk pah len. Laikua in a rawh ah cun a hmun um mi nih an rak remh. Lam pi hna arawh cun kanmah lei nih kan remh ve” tiah Phai Khai nih TCP ah a chim.\nLaiva mei in Thantlang peng khua Khualhring tlang khua 7 le Thantlang khuachung ah meter 1380 mei tha pek a si i Thantlang khua chungah Transformer pathum chiah chap ding he hmun 15 ah chiah a si cang tiah kan theih. +++


Malaysia Ah A Kan Liamtak Mi Kan Nau Rose Par A Ruak Cu Kawlram Leiah An Rak Tlunpi Cang Lai – Myanmar Chin\nDecember 4, 2019 Myanmar Chin Chin 0\nMalaysia Ah A Kan Liamtak Mi Kan Nau Nu Rose Par A Ruak Cu Kawlram Leiah An Rak Tlun Pi Cang Lai\nMalaysia ah ralzam in khua a sa mi kan miphun , Rose Par cu ruah lo piin Malaysia aummnak ah akan liam tak tiin thawngpang kan theih cio. A ruak cu Thaizing hi Kawlram in Laitlang tiang an rak tlunpi acang lai tiah theih a si.\nRose Par cu mi fel a si i mi nun tha tuk a si, Pathian a tih tuk ,Pumhnak ah caan hman tein akal zungzal i Malaysia a umnak Biakinn ah ngakchia hruai tu a si ti zong theih a si. A mah hi Lai tlang ah Thantlang peng Tahtlang khuami a si i kum 2014 ah khan Malaysia a rak phan i kum 17 nungak no te a si tiah theih a si. A tu cu hi vawlei in akan liam tak ti theih cu a hman thlak a hmu tu zong nih celh a si lo. Mitthli a luang cio. Malaysia ah kan miphun hawidawt cheukhat cu hi vawlei in akan dinh tak cang tihi kan theih a tlawm hrim ti lo.\nKan Nau Rose par cu Nihin hi amah thlahnak le thlacamnak an tuah piak dih hnu ah Thaizing hi zingka Suimilam 10:40am in Malaysia Vanlawng MH741 Malaysia AirAway in kawlram ah an tlun pi cang lai tiin Tlunnak kong ah tuanvo a la tu San Win nih a facebook ah a tar.\nHi thawngpang a reltu vialte nih kan umnak cio in kan lungthin cio ah thlacam in bawm cio hna usih. Tantak mi chungkhar caah le khuakhat unau vialte caah hnem tu thabik Jesuh sinah kan au cio awk a si. PATHIAN nih tantak mi chungkhar hnem hram ko hna seh mu. Chungkhar sinah kan tuar pi cio ve e😢😢\nMalaysia Thonginn Ah UNHCR Minung Nih Va Zoh Nak Nawl A Um Tilo Caah Thawngchia Ngai A Si.


Pope Nun le Tuchan Hruaitu Nun zohtinak | ibcsandnes\n"Bawipa thlarau umnak hmun paoh ah luatnak a um" 2Korin 3:17\nPage Watch Live\nLogin 0£0.00\tDonate\nHome › Knowledge › Pope Nun le Tuchan Hruaitu Nun zohtinak\nPope Nun le Tuchan Hruaitu Nun zohtinak\nAnnouncements Blog Articles Christianity Knowledge\tPosted on 27th November 2017 • Updated 27th November 2017 —by admin 2419\nVancung kainak “lehhmah” a rak zuartu Pope (Roman Catholic a ngan bik tlangbawi) nih Thiangthlarau hruainak zoh lo bak in an nawlngeihnak lawngin khrihfabu an rak hruai tikah zeibantuk dah a rak cang ti le tuchan ah Khrihfabu hruaitu hna le cawnpiaktu hna nih zeibantuk in dah kan khrihfabu kan hruai hna ti zohthannak hi a biapi tukmi Issue a si caah kan dirhmun van I zohthannak ding caah kan van langhter ve.\nRoman Catholic hruaitu Pope Hmasabik:\nJesuh thih hnu in AD1500 hlan khrihfabu cu Orthodox le Roman Catholic lawng an si kan ti khawh. Jesuh zultu hna nih khua zakip ah thawngtha cu an phuan ve caah khrih thawngtha cu khua zakip ah a karh ve nain hi lioah khrihfabu ngan an rak si lo. Abianaah Thomas hna hi India ah AD 52 ah a rak phan I, AD 63 ah khrihfabu biakkinn a rak sak ve. Asinain vawlei cungah khrihfa tuanbia ah a lang lo. Peter zong kum 25(AD42 -67) chung Rom khrihfabu ah Bishop a tuan ve. Cucaah Roman Catholic khrihfabu zumhnak ah Peter cu Rom ah a hmasabik Bishop a si tiah an ti I, a tuchan RC Pope hna hi Peter thawk in a changchang in a tutiang hi an si tiah an ruah. Cu pinah an ruahmi cu Peter cu bawi Jesuh nih “Vancung tawh” a pekmi (Matthew 16:18) nawlngeihnak kha Peter a hungchangtu nih an co i an pehzulh tiah an zumh.\nPop nawlngeihnak sangbik lio:\nAD1000 – 1500 chan lio ahhin biaknak lei hruaitu a simi Pope le Bishop te hna kha siangpahrang le a tlang chuak upa nih an rak thim tawn hna. Pope si cu mi tampi nih duh cio a si I, tangka tamdeuh a pe khomi paoh kha rian tam deuh an rak pek hna. Thiang thlarau siloin tangka nih rian a tuan tikah khrihfami tampi nih thlarau leiah tumchuknak tamtuk a rak um.\nPope Heldebrand le siangpahrang Henry cu nawlngeihnak an I cuh:\nAD1073 – 1085 lioah Heldebrand cu Europe ram ah Pope thawngbik a hung si. Biaknak kongah cozah ram uktu siangpahrang an i thlak khawh tilonak dingah 1076 ah khrihfa hruaitu pumhnak (Cardinal Council) a tuah i siangpahrang le cozah bawi nih Pope thim si ti hna hlah seh. Biaknak lei cu anmah chungah a thabik an timi kha Pope thim khawh siseh tiah bia an rak khiah. A hnu deuh ahcun Pope lawng sitiloin Archbishop le Bishop hna zong siangpahrang nih thim tilo in anmah tein i thim ding in bia an rak khiah chih than. Hi ruahnak hi mizapi nih an hna tlakpi hna.\nHeldebrand tuahmi cu Holy Roman Empire an timi Rom pennak uktu siangpahrang Henry IV nih a theih tikah a lung a tling hrimhrim lo. Uknak kongah siseh, biaknak kongah siseh siangpahrang cu uktu bawi a rak si zungzalmi a si. Siangpahrang cu mi vialte uktu a si caah biaknak zong nawl a ngeih awk a si ko tiah a rak ti ve. Europe ram pathawng bik pahnih nih Lai lei cawtum suk lai bang, an van i er tikah mipi thinlung ah launak nganpi a um. Fakpi in I dohnak ral tiang thawh i thisen tiang a tho khomi a si caah mi lungthin chungah thinphannak tampi a um. Cu lio caan teah cun milan khua ah Archbishop a thar rianpek ding a si celngel ai. A honih dah a pek lai tiah nawlngeihnak cu tholung nih cung kai an i cuh bantuk in an i cuh cang ai. Milan khua hi a biapi ngaimi khua a si caah siangpahrang Henry nih a zumhmi minung kha chiah a duh. Pope Heldebrand nih a theih tikah saul siangpahrang kha profet Samuel nih a bia a ngaihlo caah a uknak a rawk bantuk in ka bia na ngeihlo ahcun na siangpahrang sinak in na tla lai tiah a rak ti. Henry nih a lehmi cu a thiangmi Rom pennak uktu siangpahrang ka sinak hi Pathian hnatlaknak in a si caah Hildebrand cu a rian silomi rian a tuan i a palhmi Pope a si tiah a leh ve. Pope Heldebrand nih Henry bia a theih tikah a thin a hung i a nawlngeihnak bakin siangpahrang le khrihfabu in a phuah.( hi lio caan ah hin roman catholic nih an ruahmi cu hi khrifabu silomi paoh cu hell tla ding tibak a si ko). Pope Heldebrand nih a chimmi cu, “mithiang Peter sinah bawi Jesuh nih nawlngeihnak tawh a pekmi tawh kha pek ka si cang. Henry siangpahrang cu khrihfabu uktu dingah Pathian nawlpeknak a si lo caah rammi vialte nih upatnak nan pe ti lai lo” tiah nawl a chuah.\nSiangpahrang Henry nawlngeihnak kha ningcang loin a hmannak a rak tamtuk caah kawl ralkap bang mi thinlung ah hmunhma an rak ngeive lo I, ral tiang an rak tho bal. Pope cu Pathian changtu bak ah rak ruah an si caah mi thinlung cu Pope ah an rak i fun dih. Pope Heldebrand hi pa raltha bak a si ve caah siangpahrang le ram uktu bawi vialte kha a kut tangah chiah a duh ve hna. Augustine tialmi cauk ah Pathian khualipi ( The City of God) timi chungah Pathian khua lipi le vawlei khua lipi pahnih a um i Pahtian nih vawlei khua lipi a uk a timi kha aa chirh chan i, Pope hi siangpahrang nakin nawlngeihnak sang deuh kan ngei tiah a rak ti. Cupinah Pope cu Peter rianchangtu kan si caah “Vancung tawh kengtu” zong kan si. Cucaah mikip nih Pope ke an hnamh lai i siangpahrang le a tlangchuak hna thimnak, rianpeknak le phuahnak vialte a kut ah a um lai. Vawlei bawi biakhiahnak kha a herh a ti ahcun a rawk lai. Pope bia cu a hohmanh nih an remh kho lo, an rawk kho lo, an thleng kho lo. Minung le Pathian kar lakah nawlngeihnak sangbik an si lai tiah a rak ti.\nPope Heldebrand nawlchuahmi cu siangpahrang Henry nih cun a rak duh lo caah Pope Heldebrand nih siangpahrang in a phuah pinah khrihfabu in chuah a si chih. Siangpahrang Henry cu mipi thinlung zongah hma tampi an ngeihlo caah zeiti awk an thei ti lo I Pope Heldebrand cu zaangfah nawl a duh.\nSiangpahrang Henry nih Pope Heldebrand cu a ke a hmanh:\nKum 1077 ah khan Italy ram chaklei Pope umnak Canossa ah zaangfahnak nawl dingah aa thawh. Asinain pope Heldebrand nih a rak chawn duh lo i a tong kho lo. Zing khat cu kedan loin khuasik lakah Pope umnak inn ka a va kingh nain innka a rak hunh duh bak lo. Nihnih chung innka hramah a dir I a nithumnak ah innka a hunh i siangpahrang Henry nih cu Pope hmaiah a bawk i a ke kha a hnamh hnuah ngeihthiamnak a hal. Pope nih kan ngeih thiam, asinain siangpahrang a tuan than le tuan than lo cu German parliament nih an ceih te lai a rak ti. Cun siangpahrang a tuan than ding a si hmanh ah Pope nawl a ngeih peng lai tiah bia a rak kamter. Cuticun vawlei cungah pope cu nawlngeihbik an hung si.\nPope innocent III( AD 1198 – 1216) chan lenbang ahcun Pope cu “minung nak in a ngan deuh i Pathian nakin a hme deuh bakah an rak chia I an nawl ngeihnak hi a rak sangtuk ve caah tih an nung ngaingai. Pope nih cozah nawlngeihnak zong a rak lak chih tikah thlarau lei zumhnak ah faktuk in a rak tum chuk. Anmah cawngtu ah ralkap an i chia i anmah dotu phun paoh kha an hrem hna i a thah tiang in mi tampi an rak thah hna. Hi bantuk midang nunnak tiang lakin biaknak hruaitu hna nih an rak tuah tikah khrifa tuanbia a muisam a rak chia tuk lio caan a rak si.\nAD 1300 –1517 hrawng a hung phak tikah europe ram vialte hi ram khat bantuk in an rak uk i, Pope kha nawlngeihnak zong an i cuh lengmang. Zumtu thawhlawm a tam, a cozah pekmi vawlei siseh, tangka siseh hmuhnak tamtuk an ngei caah khrihfabu an rum tuk i Pathian riantuantu hna zong sangtuk in an nun tikah khrihfabu thanchonak an ruat ti lo i zumhnak leiah tumchuknak a zor chin lengmang.\nVancung kainak Lehhmah( indulgences) zuarnak:\nTangka duhnak cu “rili ti din he aa lo an ti ” rili ti cu a al caah din deuh ah ti a hal chin lengmang an ti bang, Pope nih rum chin lengmang an duh caah Phaisa kawlnak ah Vancung kainak Lehhmah tiang an rak zuar.\nAD1517 ah wittenberg khua pawngah Tetzel an timi pa nih Mainz khua Archbishop fialnak bantuk in Pope chuahmi sualngeih tiamnak lehhmah ( indulgences) a zuar kha an hmuh. Hi lehhmah a cawmi paoh cu Helfate ah a nganfahnak a tawiter lai i a sualnak zong ngaihthiam a si lai tiah a chim hna. Hi lioah Bishop Albert cu Archbishop rian an rak pek. Thla an campiaknak caah German tangka in Ducat 10,000 a cawi i nawlngeitu hna kha a pek hna. Hi a cawimi chamnak ah Pope nih sual ngeihthiamnak lehhmah zuarnak nawl an pek i, a zuarmi man kha a cheu cu amah nih aa lak i a cheu cu St. Piter basilica biakinn saknak ah a rak pek. Phaisa kawlnak ah a tha tukmi a si caah a thi ciami lawng siloin a thi rihlomi hna ca tianginn a rak zuar i mitampi nih khamhnak co cu an duh tuk caah sifak le mirum he an rak cawk cio a si. A ruang cu, “Vancung kainak lehhmah kan ngeih ahcun khamhmi kan si cang! Kan sual zongah hell ka tla lai lo,vancung ah ka kai lai” tiah an rak ruah. Cucaah lehhmah aa cawkmi paoh nih Pathian leiah I zuam duhnak nakin an nun kha nuamhnak paoh in an rak nun caah Khrihfa mui a rak chia tuk lio caan a si.\nMartin Luther (German) pa nih Pope nawlngeihnak a duhlonak le diklonak vialte kha biatlang (95) in a rak tial i wittenberg biakinn ah october 31,1517 ni ah a rak tar. Luther nih biapi in a chimmi cu khamhnak cu Jesuh khrih kan zumhnak le cohlannak in a si. Zumtu paohpaoh hi tlangbawi bantuk in ngeihthiam halnak kan ngei ko ti kha a rak chimh hna. Kanmah zumhnak in kan vancung kan co lai I, kanmah sualnak in kan thi ko lai vancung kainak lehhmah hi a hmanlo mi a si tiah a tinak kha fakpi in a rak fianter. Martin Luther ca tialmi cu mipi nih an rel tikah an lung a rak tling tuk cio hna tikah Roman Catholic cu pup tiah aa cheu I, RC hruainak a duhlomi paoh kha europe ram kip ah an hung karh thluahmah. Cu pawl cu “protestant” tiah an kan ti hna I a sullam cu “dohtu” tinak an si.\nIsrael mi hna nih Gentle mi paoh vancung kai lo dingah ah an rak ruah lio hna bantuk in RC hruaitu Pope zong nih an rak ruahmi cu RC a si lomi paoh cu “hell” mei thingtom alh dingmi an si ti bakin a rak ruah hna caah RC dohtu poah cu Newin cozah le Than Shew cozah bang, Pope nih cun anmah a dotu paoh kha fakpi in an rak hrem hna i minung tampi zumtu thatha zong an rak thah hna. Hi lio caan hi Jesuh zumtu ciocio a simi zumhning khat lo ruangah faktuk in i thahnak le thi sen tamtuk a rak luang.\nTuchan khrihfa nun he zohtinak\n1.Pope nun le tuchan hruaitu cheu khat nun zohtinak\nPope nih anmah zumhnak kha a hmanbik, a tha bik, a dikbik, le a tlingbik ah an I ruah caah:-\nPathian aiawhtu ah an I ruah. Mipi kha baibal ca rel an rak sianh hna lo. Mipi nih Baibal ca rel khawh a si lo caah Mipi nih Pathian biatak hngalhnak a um lo.\nRC a si lomi paoh cu hell tla ding bak ah an rak ruah hna caah, RC zumhning a dohmi paoh cu an hrem hna I, a thah tiang in an rak thah hna.\nRoman Catholic chung lawng nupi thit khawh a si I biaknak dang he thitumnak cu an rak khap. Bu dang he an I thit umh ahcun Hell tla ding bak ah an rak ruah hna . A dangdang tampi a um rih.\nPope nih anmah zumhnak lawng kha a thabik le a dikbik in an hmuhnak nih midang zei rellonak,soiselnak,dohnak le thahnak tiang in an rak um bantuk in tuchan Pathian rian tuantu tampi cu kan mah zumhning, pomning, kalpi ning, le cawnpiak ning lawng a hman ti phun in mi zumhning le pomning kha a palh bak tiah soiselnak, remlonak le hell tla ding tiangin a ruatmi zumhtu tampi in kan um ve. Farasi pawl zong hi baibal ca an thiam, rawl an ulh, nawlbia an zulh dih, pekchannak an thawng. A sinain Jesuh khrih he an I tong lo.Tuchan cawnpiaktu tampi zong Jesuh he aa tong lomi tam pi kan um kho. Kan mah le kanmah kha fimtuk,thiamtuk le piangthar tuk in kan I ruahnak nih Farasi bang Jesuh he ton lo a fawi. Hihi kan I ral rin awk nun a si.\nPope bantuk in kan fimnak,thiamnak,le kan thil ti khawhnak lawng rinh I, Pathian thiang thlarau duhnak zoh ti loin Khrihfabu a hruaitu kan um sual maw? Tuchan ah laimi tampi nih fimnak kan cawng i baibal leiin M.div., M.Th., Doctor zong tampi nih kan lak cang nain Thiang thlarau nun nak cu cawnnak( ca relnak, tuak tannak, fimnak..etc) in hmuh khawh a si lo caah mipi chrangah kan hel tuk. Kan thawngtha chimhmi cu a tha tuk ko nain “Knowledge” men ah a cang tawn “Nun thlengtu” a si kho tawn lo. Billy Graham cu Fox News ( USA ) nih interview an tuahmi ah a chimtami cu” Pathian hmanmi thawngtha phuangtu nihcun “Meditation le prayer” loin cun Thiangthlarau nunnak taktak in mipi hruai khawh a si lo. “Meditation le Prayer” caan tlawmtuk a pemi phungchim cu a thatukmi hmanh nih mi nun a thleng kho taktak lo ” tiah a ti. Thiang thlarau nunnak taktak cu “Meditation le Prayer” kan tuahnak tu in hmuh khawh a si. Cucu Vawlei cung biaknak a rak dirhtu cio nun ah a langmi a si (Gautamah, Mohammad etc). Jesuh zong “Meditation le Prayer” ah caan tampi a pemi Pathian a si ve. Cawnnak le fimnak cu minung nih Pathian kong le Baibal kha fiang deuh le kau deuh in kan theihnak a si i Thiang thlarau nun a ngei chinchin mi hna caah cun Pathian sunparnak cu zeitluk in dah an langhter. Baptist khrihfa buu hi cawnnak le fimnak a uarmi kan si bantuk in zeitluk in dah Pathian rian an rak tuan khawh. Cawnnak le thiang thlarau nun an rak ngeih caah a si (Judson,Carson, William Carey ..etc.) Tuchan Baptist pastor hruaitu tampi kan pa le keneh zulh than kan herh cang. Pope bantuk in kan fimnak,thiamnak,thilthi khawhnak le nawlngeihnak khan khirhfabu kha a uk in kan uk hna I, khrihfabu chungah pakhat le pakhat ngeihtiamnak, upatnak, dawtnak,ramnak le lungrualnak a um ti lo. Chim duhmi cu Fimnak cu a biapi tuk ko. Asinain kan fimnak lawng kan I rinh I Thiang thlarau nun kan ngei lo ahcun midang caah thilrit kan rak sinak tete zong a tam tuk. Cu bantuk hruaitu nih kan khrihfabu ah Keimah ti lungput a ngei i BU chungah thlachiat ruatnak um bak loin khrihfabu kan hruai tikah buainak a chuak peng nak hi a si. I ral ring!\n2. Pope cawnpiakning le Tuchan cheukhat cawnpiakning zohtinak\nPope nih khamhnak pekhotu bakah an rak I ruah I, vancung kainak Lehhmah tiang an rak zuarnak nih Khrihfa nunzia a rak chiatter bantuk in tuchan khrihfa nun a chiattertu cawnpiak ning cu, “ Kan sual zongah kan khamhnak a tlau kho lo” timi hi a si. Khamh ka fiangcang ti I, ziaza thatnak lei nun I timh loin duh paoh in zuu, kuak, khaini, tikor….etc a tuahmi khrihfa mi tampi kan um cang.\n“Ka sual zongah ka Khamhnak a tlau kho lo” timi cawnpiaknak kan ti tikah bia ngeih nuamlo deuh in van fianter ko usih law kan lairam ah cawnpiaktu cheukhat nih an chimmi cu “ khamh ka fiang i ka co cang hnu ahcun nu paw cung ka bawh zongah ka khamhnak cu a tlau kho lo”timi phun in cawnpiaknak a ummi nih hin zumtu tampi an“Psycho le Philo” ah a luhtuk tikah vancung kainak lehhmah aa rak I cawkmi phun in kan sual zongah kan khamhnak a tlau kho lo ti phun in an khuaruahnak ah a um ve tikah an nunnak kha thannak lei siloin duh poah nunnak leiah a hruaimi khrihfa kan tam tuk cang.\nHi cawnpiaknak hi lairam lawng ah siloin vawlei cungah thawngtha chimhtu tampi nih baibal cherhchan in cawnpiakmi a si caah el awk le zumhlo awk a har ngaingaimi cawnpiak ning phun khat a si. I kor 3:10-15 chung i a van langhtermi “inn cu a sung ko lai nain a mah cu khamh a si lo lai” ti te hna. Khamhnak kan co ri in vancung ah kan min cu tial a si cang caah kan khamhnak cu a tlaukho ti lo. (bia 13:8, 3:5,17:8, luke 10: 20, salm 69:28, exo 32:32 -33…..etc.. ) ti te hna le a dangdang ah baibal cherhchan tampi in an cawnpiaknak a um. Hi cawnpiaktu hna nih aa timhmi cu “khamhnak a co cangmi cu a sualthan kho ti lo, an sual thanmi cu khamhnak tling a colomi a si” timi lei khin an lakduhmi a si ve. A sinain mitam pi nih hi cawnpiaknak ruangah an khuaruah ning( Psychological thinking ) le zumhning ( Philosophical thinking) ah palhnak tampi a um caah hi cawmpiaknak hi khrihfa nunzia a tum chuk tertu cawnpiak ning a si tiah vawlei cung phungchim thiam min thang tampi nih an doh.\nTuchan ah vawlei cung ahhin Liberal cawnpiaknak nih khrihfa a let ter hna I, cawnpiaknak hmanlo nih “khrihfa iang” a kan ngeihter kho lo. Tahchunhnak ah David Servant nih a tialmi “ The Great Gospel Deception” cauk chungah cun USA ram cu vawlei cungah khrihfa ram timi a sinain “khamhnak kong cawnpiaknak hmanlo” ruangah a sual bikmi ram ah a cang a ti.\nDr.Haivunglian nih rungcin@yahoogroups.com biaruahanak ah USA ram sining a rak langhtermi cu laimi tampi nih America cu second vanram or Paradise a ti tawn. Mitampi nih America rumnak, fimnak, thiamnak, minung dawhnak, motor tamnak, lam thatnak, vanlawng tamnak, le zeizongte thatnak lawngte zoh in, America cu, vanram nak nuam an ti ve. Asinain laimi mi tampi nih America sining a thatlonak kha kan rak hmu kho ve tawn lo. America a chiatnak, a harnak, a thatlonak, a chamhbaunak le tih a nunnak vialte kan hmuh lo tikah an nunning thalo kha i cawn a fawi te. America hi, zohchunh awk tlak a sinak tampi a um nain, a chiatnak a tam tuk ve. Lak ding le cawnding tampi a um. Hlawt ding le laimi sining he aa tlaklo mi tampi a um ve. Kan then thiam lo ahcun, hi ram cu, laimi kan hrawhnak ram pakhat a si kho tiah ka ruah.\nAruang tampi lakah “Democracy le Freedom(zalonnak)” an uar tuk ruangah, “freedom abuse” an tuahmi a tam tuk. Cu nun nih cun khrih mui a cuanter kho ti hna lo. Cucaah USA cu:- mithah lainawn a tambiknak ram, vaa cung paduh a tambiknak ram, nuva tangthen a tambiknak ram (50-54% an ithen), fir a tambiknak ram, thawngtla an tambiknak ram, tlaihhrem a tambiknak ram (second paruk ah nu pakhat an tlaihhrem ti a si), lakfa pawi a tambiknak ram (kum khat ah lakfa 1300000 renglo an chuak), nu pakhat nih va voi tambik neihnak ram (mi pakhat va 16 ngeimi tampi an um), kumtlinglo va ngei tambiknak ram, le tawzuar tambiknak ram pakhat ah aa chuah cang ai.\nMinung tampi nih cun, nu le pa sualnak cu lentecelh tluk in an ruah men. Vacung paduh cu, va le umlo kar ah “um har pheng thil” men ah an ruah. Nupi le taw zuar cu, family income ah an chiah men. Rili kam khua tampi ah, college le tanghra siangngakchia pawl, nuamcen le chun laicer ah, nu le pa sualnak a bubu in tuah le video thlak, nu nih an chiatha piah kha, “tuition fee” kawlnak ah an ti men. Democracy freedom timi bia hmang in, mah bantuk nunzia a hmangmi, an karh chin lengmang cang. Bible le Pathian a ralchanh mi mifim an tam tuk cang fawn. Bible cu, mifimpa Darwin cawnpiaknak nih a lan chin lengmang. Atheipar cu, Pathian zong tih lo; bible zong zumh lo; minung nunnak zong upat le tihzah a um ti lo. Hi nun hi Pathian a bia lomi hna ram zong ah tampi a um ko nain zeiruangah dah khrihfa ram a simi USA ram ah hi tluk rumro hin an sual ti ahcun “Democracy le Freedom(zalonnak)” an uar tukmi nakin cawnpiaknak deu zumh palhnak bak a si tiah thawngtha chimtu tampi nih an chim.\nPathian nih vawlei a kan dawtnak or a kan khamhnak cu a tlau kho taktak lo. Johan 3 :16 chungah Pathian nih vawlei hi a dawt hrinhrang caah a fapa ngeih chunte kha a pek a ti. A cung biafang kan zoh ahcun Pathian nih a dawttuk hrimhrim mi hi “khrihfami” lawng a ti lo “vawlei” a ti. Cucaah Pathian nih hin muslim, hindu, budha, biaknak ngei lo…….etc a dawt dih hna caah a fapa cu minung vialte caah a kan pekmi a si. Asinain Pathian nih cu a kan khamhnak cu minung lei in a cohlan I, a thih tiang fek tein aa bochan peng lo or a zumh penglo ahcun Pathian khamhnak cu a hmu lai lo. Kan khamhtu Jesuh hrimhrim nih a kan cawnpiakmi cu “a dongh tiangin a fekmi cu khamh an si lai” (matthew 24:13) a kan ti. Hi bia hi paul, peter le zultu pawl chimmi a si lo. Pathian fapa Jesuh bak nih a hmurka bak in a kan cahtami biafang a si.\nVancung kainak lehhmah aa cawk i khamh ka si cang tiah duh paoh in sualnak a rak tuahmi hna nun bantuk in, tuchan zongah “camping”kainak in khamh kai fiang cang! Ka min cu vancung ah tial a si cang! Ka thlarau cu Pathian sinah a um cang! Ka min cu vancungah tial a sicang, ka sual a si le Pathian dantaknak ka tuar ko lai I, kan thlarau cu khamh a si ko lai timi zumhnak le ruahnak nih mitampi kan zumh ning le kan khuaruah ning a hrawh caah khrihfa nun ah Khrihfa iang kan ngei kho ti lo. Cucu vawlei cungah ramkip lawng silo in kan lai miphun chungah tampi a um cang.\nA taktak cu Pathian khamhnak cu Pathian pekmi a si I minung nih tuannak, felnak,dinnak,le I zuamnak in co khawh a si lo. Pathian khamhnak cu Pathian vel thawng lawnglawng in a lak tein a kan pekmi kha kan cohlan i kan thih tiang fek tein kan zumh, kan i nunpi, kan thanter peng ding kha a si. Cubantuk nun a ngei cangmi cu a tluk sual zongah ngeihcihnak in a kir than peng. Cucu “ khamh hmuh tlak zumhnak ” a comi taktak nun cu a si. Sualnak a tuah sual hmah ah a sualpeng kho lo.( David, Peter, …etc). Cusiloin sualnak kan tuah zongah kan khamhnak cu a tlau kholo timi cawnpiaktu pawl hi cu Pope nih khamhnak kha fawite in an rak tuahmi vancung lehhmah zuarnak he aa lomi cawnpiak ning phun khat a si I, Laimi tampi nih hi bantuk cawnpiaktu hi khawi ka kan umnak paoh ah kan I ralrin awk a si.\n1962 lioah Vatican khua ah tuahmi Second Vatican Council (Vatican II) cu St. Peter’sBasilica biakinn ah Roman Catholic Pope John 23rdhruainak in tonnak an ngei I, hi council cu Ecumenical Council an ti. Hi Vatican II ahhin Pope nih an phunglam vialte kha an remdih cang. Phundang in kan chim ahcun Pope an piangthar cang kan ti khawh. An zumhning zong an thlen cang. Baibal ca mikip nih rel khawh a silomi kha, rel khawh a si cang. Nupithitnak kong ah RC zong nih Bu dang thit khawh a si cang. RC zumhnak duhlomi hremnak le thahnak a dai cang. “ka palh” timi hi Pathian nih a duhbikmi nun cu a si bantuk in Pope nih an sining kha fakpi in an van I zoh tikah an sining le lungput kha an van thlen I, remnak le theihthiamnak tampi a hung um cang.\nLai miphun kum110 a sicangmi khrihfa nih zei bantuk kan lungput nih dah kan khrihfabu le kah miphun chungah buainak a chuahter? Pope bantuk in kan lungput,zumhning le kan pomning kha a hmantuk in kan I ruah sual maw? Kan hman tuk kan tinak nih khrihfabu or kan miphun chungah harnak,buainak, le thencheunak kan tlunter sual maw? Kan mipi hi a ping ah kan hruai sual hna maw? Kan nun hi zoh than le cuanh than kan herh cang lo maw?\nKan miphun khirhfa Iang kan ngeih khawhnak dingah ka ruahmi cu:-\nKan Lai miphun chungah Pathian riantuantu Pastor hna le Evangelist hna nih kan cawnpiak ning aa dangnak Dotrine kha faktuk in soiselnak le dohnak kha ngol cang usih law kan miphun pi nih a herh cangmi thlarau biatak a simi “khrih nun” kan ngei khawh naklai kutsih in tuan cang u sih.\nKan khua caan a chiat bantuk in cawnpiaktu deu an chuak chin lengmang. Cawnpiaknak deu cu kan theih khawhnak lai Jesuh nih bia a kan cah tami cu “ an theipar in rak zoh hna u a kan ti” ( Matt 7:15-20,Matt 12:35,Luke 6:43-45). “Biachim naal” hi pianthar a si lo. Hrinthan or lungthlen or piangthar or zumhtu timi cu “Nunthlenmi” hi a si. Nun thlennak taktak a ngei lomi cawnpiaktu cu an theipar in hngalh khawh an si. Kan khrihfabu ah cawnpiaktu deu hi ralrin kan herh cang.\nKan ram nih “Democracy le Freedom(zalonnak)” a hmuh khawh naklai a lamkip in riantuantu hna nih Pope bantuk in a fimbik,a thiambik le a hngalbik bantuk in kan I ruah I, kanmah duhning lawngin suaisam I, hruai hi a fawi tuk. Cu bantuk nihcun hruaitu pakhat le pakhat karlak ah I hmuhthiam lonak nganpi a chuahter I, Miphun thazaang a derter tawn. Pope nih an palhnak an I hngalh I, an nun an I rem bantuk in miphun hruaitu hna zong nih kan sining zohthan in “lungthin pipa taktak” he kan miphun hruai ko hna usih.\nKan miphun damnak ding caah ruahchannak nganpi he,\nPastor Sang Uk Cung\nSouce: LAIFORUM@yahoogroups.com, ons. 26. okt.. 2011 kl. 20.29\nBaibal ah Cheuhra cheukhat peknak\nDecember thlum le Christmas thinlung\nImmanuel Baptist Church in lunglawm tein kan in don. Pathiang thangṭhatnak ah telpi khawh kan zuam tawn. Na caah parkering a lawng zungzal.\nLocation: Telefonveien 3, 4322 Sandnes\nPhone: +47 950 27 643\nThe Call for Connection with God\nPosted on 3rd September 2016 • Updated 13th April 2017\nThe Call to Remember God\n@2017 Immanuel Baptist Church. Powered by Probewise.


President Win Myint Upatnak Mipi caah thih a tihlomi hruaitu tha paraltha a si – Hakha Cherry\nPresident Win Myint Upatnak Mipi caah thih a tihlomi hruaitu tha paraltha a si\nKawlram President Win Myint cu ralkap nih nizan zingka 4:30am tluk 1 February 2021ni ah an tlaih i ralkap nih Win Myint cu President ka sinak rian in kaa ding cang timi minthut law tiah an fial chih nain, Win Myint nih a lehmi hna bia cu; “Nan duh ahcun ka that uh min ka thu kho lo a ti hna”.\nMipi caah thih a tihlomi hruaitu tha paraltha a si.President Win Myint hi parliament house speaker rian a rak tuan lio ah kawlram chungah nawlngeihnak a sangbikmi rian cu state councillor rian a si i mah rian cu, Daw Aung San Suu Kyi pekdingah ralkap nih an duh na loin, raltha ngai in a pah chih i State Councillor rian cu Daw Aung San Suu Kyi nih tuanding ah bia a fehtertu paraltha a si.Credit– Pa Hen Thang\nAdang relthan:Ralkap Nih Uknak A Lak, Zeidah Kan Tuah Lai?A tanglei ca hi Kawlca in an tial mi a si i, original catialtu ka hmuh lo ca ah a min ka langhter lailo. Cun, keimah nih ka hun chap pah ko lai.\nZeidah A Cang Cang?Ralkap nih uknak a lak mi cu a hlawh a tling cang. An thluak cu rul bang cun zir kaw systematically tein an rak tuah mi a si. Ralkap pawl leng an rak chuahter hna lonak hi nihnih bak te a si an ti. Rampi TV Station, Hluttaw le Naypyidaw kan ti mi pawl hmunpi paohpaoh kha a lai ni te ah security reng taktak in an luh hnawh. Uknak a lak lai zaan ah ramdang taanzung pawl kha i thlak lo ding ah nawl a chuah. Nizaan ahkhan sandahpiah hlawhfa pawl an thlah hna.\nZeidah a cang than lai?88 buainak lio bantuk kha si ko. Uknak ai reng chinchin kho. A tu lio hi U Myint Swe khi zapi hmuh ah an toh sawhsawh mi a si. General MAH nih a duh ning tein rian a tuan cuahmah ko cang hih. Kumkhat hnu kumkhat in ai chap lai. 88 lio zong ah thimnak hlan caan tawite a ti le kum 27 a rau.\nRamdang Cozah pawl in zeidah a cang lai?An thli lawngte a si ko rih. Zei taktak hmanh an tuah kho lai lo. Zeiruang ah? Tuluk nih hin ralkap cozah kai a duh. A ruang cu Tuluk ca ah kawlram hi an kutka taktak a si. Kyauk Phyu rilikam khi an mit nih a hlan tuk. Malekka rili hrialnak ding ca ah Tuluk pawl an kua hi Kyaukphyu rilikam lawng dinhnak lawnglawng a si.\nDaw Suu Teh Zeidah A Tuah Khawh?Daw Suu nih a chim peng mi cu “ka thazaang cu mipi nan si” ti a si. Mipi thazaang bak ai rinh mi a si. Kamkhat lei ah mipi tuar a duh fawn lai lo. Cu ruang ah ralkap he i rempaw ding in caan tampi ai zuam. Asinain, ri cu a ngei hme teh. Misual pawl i an zia cu a donghnak ah cun hi hmun (uknak lak thiamthiam) kha kan phan than ko. Hi lio caan ah pathian bang thawnnak a ngei ve lo mi Daw Suu nih zeihmanh a tuah kho lo.\nRalkap Dirhmun Teh A Fek Cang Maw?A fek lo. Tutan uknak alak hi amah ca lawng bak a si. A pennak a hmunh khawhnak ding ca ah mitchinh kam seh in a tuah mi a si. U Ne Win, Saw Maung te chan he cun ralkap pi thinlung, an lungrualnak ti mi kha a dikcak ti lo. Kam khat lei ah Tuluk nih Shan ram canceo tiang a lak cang, Rakhine ram ah ai zuat mi AA le an um fawn. A tulio ah COVID siseh, a doh ngam taktak lo mi tlangcung hriamtlai, Rohingya, ICJ, ICC kongkau ahhin Tuluk lawnglawng hi ai bochan ngam mi a si. Cucu mipi le ralkap cheukhat zong nih an duh lo mi a si. A tulio general MAH dirhmun hi a kiak dengmang mi thutdan cung ah thih le nunri in a thu mi a si. Thli voikhat a hran ahcun a choi colh ding.\nMipi Teh Zeidah Kan Tuah Khawh?Hngah sawhsawh mi tlanhtu pakhat khat (Daw Suu, NLD, Ramdang cozah) pawl nih zei an tuah lo ahcun zeihmanh a chuak lailo. Zeihmanh tuah lo ahcun zeihmanh a chuak fawn lo.\nLamcung ah kan chuak lai maw? a har tak mi biahalnak asi. Zu nih Chizawh korong awih meeting an tuah ti kha a si ko. Buainak achuah ahcun hi cozah hi a tla lai a timi a fiang ngai fawn. Asinain, mipi tamtuk thih ding le a fawi fawn lo. Buainak a chuah ahcun nihlawh pek in ralkap fial mi banpawr puansen ttem hmang pawl he i tongh hmasa a hau lai.\nZeidah A Phi Cu A Si Kun Ne? Kan mit in fiang tein hmuh khawh ding ah lam pakhat a um. Cucu Daw Suu nih a chim theo mi— thil dik lo le hramhram thil paoh doh ko uu ti kha asi.\nNOTE: Hi ca hi laiholh in ai tlak ningin ka leh mi a si. Ka hlawt mi tete a um pah. Kai ranh pah ca ah cafang ka palh kho men. Hawi nih thei hna seh tiah SHARE rak ka bawm ve.By-Salai Tial Hram Ling\nHakha inn kangh ningcang a fiang cang. Hakha ah Pu Hrang Cung le Pu No Hnin inn a kaang, minung 6 an thi.


China mual a pho. China nih Australia a tlerh, USA nih Australia a vun dirpi cawlh\nCoronavirus ruangah vawlei cung politik cu a buai chin lengmang cang. China cu ram tampi nih dantat an duh tuk cang. Coronavirus origin hlethlainak tuah ding in Australia nih International Investigation tuah ding in a ti i, USA cu ka dirpi lai a ti. Mah Coronavirus origin hlethlainak hi China nih Coronavirus a dawng tikah tuah si seh a ti. China nih Trade (Chawlehnak) hmang in Australia cu dantat ding in a tlerh. Barley ah Tarrif kai ter an nih tim. Barley hi Australia nih tangka a hmuhnak bik pakhat a si ve.\nAustralia le China zong Coronavirus ruangah mah bantuk in an buai ve ang caah, US congress members dihlak, Demecrats le Republican pawl nih Australian Ambassador sin ah ca an kuat i, Scott Morrison’s nih Coronavirus origin hlethlainak tuah a duh mi cu fakpi in kan dirpi lai tiah an ti\nAmerican Politics ah Bipartisanship/Demo le Rep nih mah bantuk in lungrual tein thil an tuah ti mi hi a um bal lo mi thil bantuk khi a si, ” Republicans and Democrats says U.S. ‘will always have Australia’s back” tiin an dirpi ning an chim\nCoronavirus ruangah USA le Australia lawng nih an tuar lo. Vawleicung ramkip nih an tuar dih. Australia le USA alliance hi lungrel tein rian kan ttuan ti lai. Century tampi cu Australia le USA nih caan chia kan tawn tti. Cu ve bantuk in atu Coronavirus kong zong ah fakpi in rian kan tuan tiin Arthur Sinodinos nih a chim\nA liam cia zarhnih hrawng ah khan. PM Scott Morrison nih Chinese Diplomats sin ah Independent Inquiry tuah a tha lai tiah a rak chim. China’s Ambassador to Australia Cheng Jingye nih, Australian Financial Review Australian Producers sin ah, Australian beef -wine hna cu China nih a cawk ti lai lo tiin a rak chim, cun Barley ah tarriff tampi lak piak an tim tthan hoi\nThe members of the U.S. Congress nih cun, China’s Ambassador to Australia Cheng Jingye nih Australia tlerhnak a leh cawl. China cozah nih cun ramdang thawnglonak ah fakpi in anphomh tawn, mah hi an rak tuah tawn ning cu a si. Coronavirus ruangah thil harngai mi tampi kan tawn te lai. biakhianak harngai mi tuah ding a ra thluamah lai. Chinese government’s in cooperation & transparency a ngei lo. Zeibantuk thil har Australia nih a tawn zong ah a hawi le tampi kan um ko. Zeibantuk in caan chia Australia nih a tawn zawng ah a hnungah kan dirpi peng ko lai tiah a chim. Source-The Sydney Morning Herald\nBe the first to comment on "China mual a pho. China nih Australia a tlerh, USA nih Australia a vun dirpi cawlh"


Mipi Vengtu Ralkap Nih Ralhrang Tilawng Hna Cu Bomb An Puah Hnawh, SAC Tam Tuk An Thi – Onlinenungak\nMipi Vengtu Ralkap Nih Ralhrang Tilawng Hna Cu Bomb An Puah Hnawh, SAC Tam Tuk An Thi\nKani peng Inlaychawng (အင်းလယ်ချောင်း) khuapawng Chindwin tiva ah ralhrang phu hna tilawng phu cu mi zapi vengtu ralkap phu hna nih December 13, zaantim suimilam 12:00 hrawngah hriamngan le bomb puahhnawh in an doh hna caah ralhrang minung 10 nak tlawmlo an thi lai tiah Kani peng mi zapi vengtu ralkap phu- Kyautlunggyi(ကျောက်လုံးကြီး) KLG PDF nih cathanh an chuah.\nRalhrang phu tilawng cu hriamngan in an kah hna leng ah bomb in ralhrang phu tilawng cu puahhnawh in an doh hna. Ralhrang tilawng doh an tonnak cu KLG PDF, MPDF, Goldern Triangle Force, CHUPDF phufonh hna nih dohmi a si tiah KLG PDF sin in theih a si. Ref. The Chin Post\nKarenni National Defense Force (KNDF) cu NUG he ral lei lei ramkhel lei ah pehtlaihnak le cawlcanghṭi nak kan ngei peng ko tiah NUG runvennak vuanci U Yi Mon nih Dec 13 zaan ah cathanh a chuah.\nKNDF cu Karenni National Progressive Party tangah a ummi Karenni Army (KA) he kuttlai in ralhrang uknak dohnak ah hmai a nawrmi ralkap an si. Cu pin ah a fekmi phunglam le ukhruai nak a ngei mi Karenni State Consultative Council (KSCC) zohkhenh nak tangah a cawlcang mi an si.\nNUG Runvennak vuanci U Yi Mon cathanh chung ah cun KNDF cu tualchung PDF hna he zong a herh ning in an i bawm i ralhrang uknak a dongh khawh nakhnga le federal ramkomhpi a dir khawh nakhnga ral a doha an si. Cucaah KNDF cu NUG Runvennak vuanci nih theih mi le cohlan mi a si tiah an langhter.\nHi NUG Runven nak vuanci cathanh kong he pehtlai in KNDF lei nih zeihmanh an chim mi a um rih lo tiah RFA nih a ṭial. Crd; The Chin Post


(GOOD NEWS) KIA Le Kawl Ralkap An I Kap : KIA Nih Ceilak In An Phomh Hna. – The Chinlung Post\nNihin April 6, 2021 zaanlei suimilam 5:00PM hrawng in khan Shan ramkulh Phawngsai hmunhram hrawng ah Min Aung Hlaing hruaimi ralhrang le KIA ralkap fak ngai in an i kap tiah theih asi. KIA mipi ralkap Tatmaha (6) nih Kawl ralkap pawl cu fak ngai in an kah hna i Kawl ralkap lei a thi mi tam ngai dawh an si tiah KIO timi page nih a tarlangh.\nA si nain an i kah lio a si caah ralkap lei a thi mi zat, hliamtuar mi fiang in theih a si rih lo tiah a langhter chih fawn cu lawng si loin KNU le Kawl ralkap zong nihin ah fak ngai in an i kap ve tiah TheIrrawaddy News nih a langhter ve.Nihin April 6, 2021 zaanlei suimilam 6pm hrawng ah khan KNU hmunram chung ah Kawl ralkap le KNU pawl fak ngai in an i kap,\nKawl ralkap lei nih hriamnam ngan tiang an hman” tiah Irrawaddy nihcun a langhter. KNU le Kawl ralkap karlak i kahnak ah kaphnih lei a thi le hliamtuar theih asi lo, nainkhua mi pakhat belte kawl ralkap lei kuanfang nih a phei ah a khen sual tiah Irrawaddy News nih cun a langhter.Thawngpang theih ning ahcun tuzaan lei lawng ah KIA le Kawl ralhrang karlak raldohnak a um pin ah KNU le Kawl ralhrang karlak zong raldohnak a um ti asi. KIA le Kawl ralhrang karlak dohnak ahcun Kawl ralhrang lei cei ngai dawh an si i a nung in tlaih mi zong um len dawh an si.CRD- LAIKOKEK


LAIPA NIH SAC PALIK AA HRUAI HNA I, NAWI AH PU RO CUNG AN TLAIH – The Chinlung Post\nLAIPA NIH SAC PALIK AA HRUAI HNA I, NAWI AH PU RO CUNG AN TLAIH\nMay 10, 2021 admin Chin 0\nLaimi Pa nih SAC Palik aa Hruai Hna i Nawi ah Pu Ro Cung an Tlaih. Nihin zanlei sml. 5:00 hrawng ah Laimi pa pakhat nih SAC palik pawl Nawi ah a kalpi hna i Pu Ro Cung (Kum 65) an tlaih, tiah naihniam hna sin in thawng kan theih. Pu Ro Cung hi Nawi ah Lo tuah in a riakmi a si. SAC palik a rak i hruaihtu Laimi pa (a min kan thei lo) nih Pu Ro Cung sin ah meithal ka pek, tiah SAC palik pawl a chimh hna.\nUpa pakhat nih, “Mah pa hi Pu Ro Cung zong nih a theihmi a si lo. Kanmah zong nih kan theih balmi a si lo. Palik pawl a rak i hruaih hna i Pu Ro Cung sin ah meithal ka pekmi a um tiah a chimh hna. Cun, meithal kan pekmi chuah tiah Pu Ro Cung a hal,” tiah The Chin Journal ah a chim. Palik nih Pu Ro Cung a riahnak thlaam cu an check i thilri an leh dih nain zei meithal hmanh an hmu lo. Asinain, Pu Ro Cung cu an tlaih i an kalpi. Nihin zaanlei ah Nawi ah Pu Ro Cung, Pa Tial Thawng Ling, Pu Tler Ling le a hawile pahnih tiin minung 5 an tlaih hna, tiah kan theih. Credit: The Chin Journal\nRelchih: Ralhrang Tangah A Ummi BGF le KNU/KNLA Brigade 5 I Kahnak A Chuak,BGF Ruak 11 Hmuh A Si. Kayin ramkulh,ah KNU/KNLA Brigade 5 hmunhma ah a rak ra mi ralhrang tangah a ummi ramri hngak BGF le KNU/KNLA Brigade 5 cu May 9 ah i kahnak a chuak,BGF ruak ruak 11 an charnak kong thawngzamh a si.\nMay 9 ah KNU/KNLA Batalian 5 hmunhma ah a rak ra mi ralhrang tangah a ummi BGF le KNLA Brigade 5 ,Batalian 102 hna cu lamcung ah bomb puah hnawh hna in i kahnak a chuak i kahnak a dih hnu zanlei ah KNU/KNLA nih an va zoh tikah BGF ruak 11 an hmuh tiah an langhter.BGF ralkap hliammi cazin fianghlang in theih a si lo ruak 11 cu KNU/KNLA nih hmunhma zohfel nak an tuah ah an hmuh,hriamnam an la lo.\nTHAWNGTTHA, RALHRANG LEI MINUNG 11 RUAK AN CHAR HNA


Nangmah Bawtor Pa Nih Mahbantuk Ttial Hlah Nan Ka Ti Ka Zumh – Onlinenungak\nNangmah Bawtor Pa Nih Mahbantuk Ttial Hlah Nan Ka Ti Ka Zumh\nCNA Ralbawi,Solomon Ka Ngaithiam Mu!!!\nNangmah Bawtor Pa Nih Mahbantuk Ttial Hlah Nan Ka Ti Ka Zumh; Ka ttial lai,ka zai fawn lai,ka chim pah fawn lai,ka dirpi peng fawn lai,mah cu keimah hmuhning ah pasal ruahnak a si tiah ka ruah caah ka ttial ngam i,sawisel na ka duh ahcun keimah facebook te ah van ka chawn te law kan ichawn lai i,kan ichonh ning nih a ngeih lai i,zapi sinah chim lawlaw le thanh lawlaw a herh ahcun kan ithanh chin te hna lai mu!\nNCA min thut cu a dih diam cang,itleih ter awk a ttha ti loh,kan unau mizo holh cun,chuanlam a tan siam mai mai tur ah ka ngai tawh lo hi a ni tawp.Nihin ah Chin ram khualipi Halkha ah,Chin mi sizung ngam i damlo,thaw peek chawm a hau mi le damlo dampi an um ti a theitu cu an mah ralhrang,Ralkap an si ve ko cu mu! Kha ka van luut pah cang lai mu! Chin ralkap nih kum 32 renglo ram caah rian nan ttuan i minung 80 leng nunnak a liam cang,a thi mi thisen nih kan ram ttthatnak ah ,Bawipa nih canter selaw ti hi kan thlacamnak a si.\nTinh mi kan nganh maw? Chin mi nih harsatnak kan tuar lengmang mi kha a lam kip in chanhtu dingah kan nih miphun ralkap hi dirh a si,a dirhtu,Tial Khal hi ka pa naak in u pa pi a si,nain ai kawm bak mi kan si,.a ka theih ding mi min cun,paduh, tiin a ka theih lai.Mah nih a rak ka chimh mi cu,CNA nih cun,Chin mipi nih an tuar mi harsatnak cu zoh sawh lo in kan si khawhtawk in cawlcangh le hmalak hi a si i,kan ral kan tei lo hmanh ah a kan do tu kan ral cu thihpi dingin dirh mi phu a si,a ti.\n1988 in ram buainak ruang ah sianghleirun ngakchia nih an pehzulh,an fonh ve i ralkap tampi an ngei,kawl ralkap tampi an thah hna,an mah zong 80 leng an thih phah fawn,mah hi kan theih awk a si,kan ifian zong a herh.Ttha te in rel hmasa awh!!! Ka bia hram:Nihin 12 March 2021 chun ah khan,Chin ram khualipi Halkha ah kan mipi lung buai le ar bag vai in an um,chanhtu an ngei lo,khah,ka luut lai…..Chin ralkap kha him tein um ter peng i chin mipi nih an tuar peng ko hi maw nai thim lai,Chin mipi nih an tuarnak kha ngamh taktak in na dirpi lai i,nanmah phu zong kha a herh ning p[aoh in kan tuar lai i mipi zong nih tuar ko cang hnaseh ti dindah bia chahnak cu na tuah lai?\nHakha siin ah damlo tampi an um,a zualhma mi tam pi an um i,thaw peek chawn a hau mi tiang in an tthawl hna,mah pinah,rianttuantu pawl cu CDM nan cohlan caah chuak uh ti an si i,Ar bang vai in an um pinah,an mah an thil tthial a bawmtu tiang in an tlaih hna.Na min ka van langhter caah ka ngai thiam.”Solomom,miralttha,Bawipa nih a kilven mi pa,Hthei Ni,Dr.Sui Khar khawidah nan loh diam,ritte thi bantuk in um caan a si ti loh,…\nDr.Sui Khar,Pu Zing Cung,Dr.Lian Hmung Sakhong,Solomon,Khawma,Ral Hnin,Kip Khaw lIan,Pu Lian Uk,Thet Ni,Tui Dim, le dang tampi,keimah kan thei loh nan ka ti sual zongah kan theih ko hna cuh.Mahbantuk in ka ttial mi hi ka ruahpiak ulaw van tuah fawn uh,ccun ka ngai thiam uh. cuhlan thla khat reng lo mipi an zainak ka cohlang lo,a tu kei ka zai mi hi sawisel a si lo,kan tuahlo mi tu ka langhter a si.Mah hi ka ttial kong ah CNF membar ka sinak zong in a herh nan ti ahcun ka hlonh ko uh,a ruang,”Ka miphun an mitthli ka hmuh caah,an mitthli hnawhnak lam le ka thei lo i a si.i’m sorry. Full support Chin Army. Tinduh Thang


Trump hi:President asi lai tiah laipa hrimhrim nih’A rak phuan viar cang hi. – Lai Lungrawn Post\nKan laipa nih fianglak in a rak phuan cang ko hi minung tampi nih President a tling lailo a si kho lailo an timi cu kan laipa nih fiangphut in a van chim dih cang ko hi a peh hi a mah tial mi an si’Trump nih atu ah taza a cuainak hna ah hin teinak hmu hmanh sehlaw President a tling kho ti lai lo nan ti maw? A tling kho tuk diam. A hlei in electoral vote (24) hmanh a hmuh chap lai.\nPennsylvania 20-Wisconsin 10-Georgia 16-Michigan 16-Trump nih a hmuh cangmi 232-Total 294 President sinak ca a herhmi 270- A hleimi 24. Georgia hi ka telh chih. Zeicahtiah hi state ah hin Biden nih 0.5% nak tlawm deuh lawng in a tei caah Trump nih relter than khawhnak nawl a ngei. A voi thumnak cu minthut tiang in an check cang lai. A tanglei ka tarmi ca kha rel ko. Rev. Biak Lian Vel\nUSA:Media ngan pipi Trump lei ah an tang cang hna hi’Trump nih a tei kho mi asi cang hi.


Miss NMDC 2020 puai ah Judge rian arak tanhtu Htet Htet Tun - Khuaruah Har News\nHtet Htet Tun cu Miss Universe Myanmar 2016 ah teitu arak si. Tihzah tlak nunzia le dawhnak phun tling angeitu lengdawh pakhat zong asi. Tuni ahcun amah cun model, actress le presenter pakhat sinak dirhmun ah a dirmi asi.\nYangon khuapi Sipin ithimnak zongah arak izuam balcang nain ramkhel leiin mipi hna hrang riantuan nak dingah cun hlawhtlin nak arak hmu lo. Htet Htet Tun cu naite ah tuahmi Miss Universe Myanmar 2020 lioah khan Judge pakhat dirhmun in arak ilangh ve tiah theih asi.\nKawlram thilthuma he dawh tak tak in arak ilangh lengmang nak zong hmuh khawh arak si. Mah bantuk thilthuam hna he dawh tak takin arak ithlakmi hmanthlak hna zong cu amah thapetu mipi hna zoh dingmi ah tiin arak tarlangh. Miss NMDC 2020 puai hrangah Judge dirhmun he karak chuah lio can Dress tiah Htet Htet Tun nihcun amah Facebook cahmai cungah cun arak tarlangh.\nHtet Htet Tun cu tuhrawng lebang ahcun zukcawl tiangin arak ithla cang tizong theih asi. “Acinna Myit Phya” timi zukcawl saumi zong arak ithla balcang. Mah zukcawl chungah cun Htet Htet Tun pinah hin Khin Wint Wa, Moe Yan Zun le Htoo Aung hna zong an rak itel ve hna.\nMah zukcawl chuah arak silio zongah khan mipi hna lakah a hung lar ngai ngaimi zong asi. Miss Universe Myanmar nihcun Judge tiang tuan kho dingmi a hrinchuah lengmang cang ko lai.\n← Kum 40 leng asicang konain a thleng kho velomi dawhnak angeitu Park Chae-rim\nMipi hna lauter kho dingmi Thailand model pakhat an hmanthlak arak tartu Yone Lay →


Chin party cozah an ser khawhnak lam a um bak lo – Zion Tlang Media\nSeptember 5, 2020 admin Chin\nChin State Hluttaw ah MP hmun 24 a um, cozah ser khawh ding ah MP 13 a herh. Ralkap nih 6 an lak cia. I cuh ding 18 a tang. Paletwa hmun 2 khi an i cuh kho lai maw a fiang lo. Chin party CNLD khi Tonzang le Tedim peng ah an thawng lai lo, MP 4 cu NLD or Zomi party nih an lak lai. I cuh ding 18 ah 4 zuh ahcun 14 lawng bak a tang. Kawlmi tamnak Kanpalet ah CNLD an thawng lai lo, NLD nih hmun 2 ah 1 cu an lak hrimhrim. Mah pakhat cu zuh rih ahcun 13 lawnglawng bak a tang.\nCNLD an thawn deuhnak ding Hakha, Thantlang, Mindat, Matupi, Falam le Paletwa(thimnak um lai maw a fiang lo) ah State MP hmun 12 lawng a um. Hi hmun 12 dihlak in CNLD nih an lak dih khawhnak ding lam a um bak lo. State Hluttaw nih chief minister thimnak nawl hmanh ngei sual sehlaw CNLD nih cozah an ser khawh ding cu a si kho rih lomi a si.\nCNLD candidate pakhat khat nih Chinram cozah kan ser lai a ti ahcun zumh ding a si lo, lihbia a chimmi a si. Cozah an ser khawh lai lo nain MP an tlin ve ahcun mipi caah a tha ngai ve ko, Hluttaw chung in cozah an au hnawh khawh lai. Cucu democracy ram ah a herh ngaimi zong a si.Catialtu Salai Lungthli Tum.\nPrevious Post:Chin ram ah Chin Khuapi hruaitu hna hi zeibantuk minung ko dah an si tawn hnga\nNext Post:U.S Presidential Debate cu a nicaan/date a fiang cang. Voi 3 an tuah lai.


Breaking News: Chin Ramchung Hngakchia Bik Cu Siizung In A Chuak Cang Lai – Chin 11 News\nBreaking News: Chin Ramchung Hngakchia Bik Cu Siizung In A Chuak Cang Lai\nChin Ramchung Hngakchia Bik Cu Siizung In A Chuak Cang Lai\nThawngtha taktak a si e, Pathian thawngin damnak a hmuh cang caah siizung in a chuak cang lai tiah thawngtheih a si. Hi thawngpang The Hakha Post nih thawngzamh an chuah mi chung in thawngpangh kan theih chin mi zong a si.\nHi kong he pehtlai in The Hakha Post ih an tial ning ah cun “Tedim sii-inn ah COVID-19 zawtnak in chiah mi Case No.318 voi hnih tiang zawtnak an chek nak ah pehtlai in Negative a piah ca ah nihin sii-inn in an chuahter lai tiah Tedim sii-innuk Dr. Zaw Myint Naing sin in kan theih” tiah an rak tial hi a si.\nDamnak tlamtling a hmuh cu lung a hmui kho taktak, kum hngakchia te a si caah mipi nih kan zanga fak tuk cio. Asinain Voihnih tiang Negative a langh caah nihin in siizung in chuak cang ding an si ti hi thawng kan theih mi cu a si.\nNote: Hmanthlak hi The Hakha Post’s facebook page ah kan lak chin mi zong a si.


Inn Hrawhpiak Mi Hna Lila Nih Anmah Tein Thianhhlimhnak An I Tuah Lai - THE CHINLAND POST\nInn Hrawhpiak Mi Hna Lila Nih Anmah Tein Thianhhlimhnak An I Tuah Lai\nSalai Elvis|20 August 2019| August 20 ah Chin ramkulh cozah nih Hakha, Cawbuk pawngkam phungning lo in inn sami pawl cu seh-kyi 10 thazaang le minung 300 hrawng thazaang in an hrawhpiak mi hna cu inn a satu lila nih anmah tein thianhhlimhnak an i tuah rih lai tiah vuanci Pu Sui Thio nih a chim.\n“Tutan ah phungning lo(cu-caw) inn a sa mi cu cozah lei nih phungning in kan hrawhpiak hna mi hi phung ning lo in a satu hna lila nih an mah tein thianhhlimhnak an i tuah ko lai. Cun inn hmun a soktu hna zong a rauh hlan ah cazin kan zohfel lai i hmunhma kan pek colh ko hna lai. Phungning lo inn a sami hna cu pek phung an si lai lo” tiah vuanci Pu Sui Thio nih TCP ah a chim.\nTutan ah cozah nih sipin Area chungah ekah 676 chiahding in hmun a humhak mi chungah inn 135 aa sa cia mi cu Cozah nih phungning lo in inn a sa tiin hrawhpiak ding in nawl a chuah hi si. “717 hrawng hmun a lawng mi chungah inn hmun a sok tu minung 1945 nih an sok cang tiah kan theihtawk a si.\nCu hna pawl cu kan mah nih tha tein kan zohfel than hna lai i cheu thum ah cheu khat an tang te hnga maw? Hi chungah inn hmun sok than a duh mi zong nih a ngah ti lo, August 18 ni khan a caan kan phih cang” tiah a chimchap.\nTutan innhmun samh ding ekah 676 chungah inn ekah 372 chung lawng inn hmun samh a si lai i cuchungah inn hmun pe 100×100 (hmun 22) pe 80×80 (hmun 75), 60×80 (hmun 445), pe 60×40 (hmun 22) le a thar hmun 53 a zapi hmun 717 an samh lai tiah kan theih.\nHakha inn an hrawh lio video hika ah zoh khawh a si.\nPrevious Thantlang Um Pu Van Kil Thang Ngazuatmi A Thong Deng In An Firpiak\nNext Hakha Ah Cozah Nih Inn A Hrawhmi Ruang Ah Nu Pakhat Sii-Inn A Phan


US Um Laimi Covid-19 A Ngeimi Nih Zeitluk In Dah Harsatnak Le Fahnak An Ton Timi An Chim Zaangfak Ngai An Si Rawl Zong Kan Ei Kho Lo An Ti – Chin World News Evening\nCovid-19 zawt nakin a zaw cuahmah liomi zeimawzat he phone kan i chon cang hna. Zeital thazaang ka pek khawhmi hna le bawmh khawhmi hna a um sual ah tiin ka chonh tawn hna. Phone kan i chonh tik hna ah an ikhat ngaimi pakhat cu an lungretheih le zan an ihngilh khawh lomi hi asi. Cun an zawt cuahmah lio ah mizapi caah video/zoom in biachim ding hi an celh bak hna lo.\nKhatlei ah a dam cangmi hna zeimawzat nihcun video in an chim. An dam caah an tha a tho ,cun mipi caah zawnruahnak an ngei caah an chim khawhmi a si tiin ka ruah. Tuni ah Dallas um Chin miphun chungin Covid-19 a zaw cuahmah liomi he kan ichon kho.” Ka celh lo bikmi cu zingka thawhka i hromfak le rawl ka ei khawh lomi hi a si” tiin a ka chimh. A nih hi Tyson riantuanmi a si.\nKan kiangkam ah atulio caan ah Covid-19 zawtnak hna nih a tlunhmi hna an um ahcun phone chonh le siaherhnak langhter ding hi daithlang hram hna hlah usih. Cun,an mah he ichonh tikah cawnpiak phun in le mah duhmi hoi in bia chim ding.Abiapimi cu an mah nih an chimmi bia ngaihpiak le an feeling theihpiak thiam, an tuarnak theihpiak khawh hi a biapi ngai.\nCun an caah bawmh khawhmi thil tete tuahpiak ding an si. Tahchunhnak ah a duhmi rawl va pek, eiding thil hna va cawkhpiak, siloah a um har lai caah cauk maw /laptop/ipad maw tibantuk hna va hlanh ding an si. An inn chung luh loin an innka hmai ah chiah ta i “”Covid-19 zawt nakin a zaw cuahmah liomi zeimawzat he phone kan i chon cang hna. Zeital thazaang ka pek khawhmi hna le bawmh khawhmi hna a um sual ah tiin ka chonh tawn hna.\nPhone kan i chonh tik hna ah an ikhat ngaimi pakhat cu an lungretheih le zan an ihngilh khawh lomi hi asi. Cun an zawt cuahmah lio ah mizapi caah video/zoom in biachim ding hi an celh bak hna lo. Khatlei ah a dam cangmi hna zeimawzat nihcun video in an chim. An dam caah an tha a tho ,cun mipi caah zawnruahnak an ngei caah an chim khawhmi a si tiin ka ruah. Tuni ah Dallas um Chin miphun chungin Covid-19 a zaw cuahmah liomi he kan ichon kho.” Ka celh lo bikmi cu zingka thawhka i hromfak le rawl ka ei khawh lomi hi a si” tiin a ka chimh. A nih hi Tyson riantuanmi a si.\nKan kiangkam ah atulio caan ah Covid-19 zawtnak hna nih a tlunhmi hna an um ahcun phone chonh le siaherhnak langhter ding hi daithlang hram hna hlah usih. Cun,an mah he ichonh tikah cawnpiak phun in le mah duhmi hoi in bia chim lo ding. Abiapimi cu an mah nih an chimmi bia ngaihpiak le an feeling theihpiak thiam, an tuarnak theihpiak khawh hi a biapi ngai.\nCun an caah bawmh khawhmi thil tete tuahpiak ding an si. Tahchunhnak ah a duhmi rawl va pek, eiding thil hna va cawkhpiak, siloah a um har lai caah cauk maw /laptop/ipad maw tibantuk hna va hlanh ding an si. An inn chung luh loin an innka hmai ah chiah ta i ” Kha thil ka rak put le na innka ah ka chiah ta kha mu” tiin phone chon ding asi ko.\nThilhme tete kan ti tawnmi thil kan tuahmi nih minung pakhat nunnak a thatter deuh khawh. ” Khah… na caah ka thik ka rak put le na innka ah ka chiah ta kha mu” tiin phone chon ding asi ko.Thilhme tete kan ti tawnmi thil kan tuahmi nih minung pakhat nunnak a thatter deuh khawh. Credit: Salai Z T Lian\nUS Cozah Hruaitu Lutlai Pawl Cu COVID-19 Kong Ah China Cung Ah An Thin A Linh Bak In A Lin Cang


Chin Ramkulh In 5D A Hmutu Min Cung Nung Le Dawt Tha Par – THE CHINLAND POST\nChin Ramkulh In 5D A Hmutu Min Cung Nung Le Dawt Tha Par\nSalai Cung Cung|2018 June 2| 2018 kum Chin ramkulh chung in 5D a hmutu minung pahnih an si. Mah hna cu Min Cung Nung le Dawt Tha Par hna an si.\nMin Cung Nung hi Sanpiah Boarding School ah a kaimi a si i Dawt Tha Par hi Ever Shine ah a kaimi an si.\nThe Chinland Post nih a tawinak tein biaruahnak kan tuah hna i Min Cung Nung le Dawt Tha Par hna nih cun a tanglei bangin an chim.\nMin Cung Nung\nKa pa Rev. Dawt Chin ka nu Zing Pawng, unau pa 6 kan si kei hi falai 2nak ka si. Ka khua cu Sakta. Sanpiah song ah ka um i BEHS No.3 ah sianginn ka kai. Biology ka lak cun sianginn khan hi (A) ah ka thu. Sianginn ka kai lioah hin Myanmarsa ka chei lo bik subject asi i ka tei bikmi Math a si. Hmailei ka timh mi cu Engineer tuan a si. Hi ka timhnak a ruang cu kan ram ah lam le sual lei kan thangcho lo tuk caah mah hi ka zoh tikah ka lung ah a um tuk i mah Engineer lei line hi ka timh mi cu a si. Ca ka zoh ning hi, kan inn le kan sianginn hi aa hlat tuk caah asong ka kai caan le sianginn ka kai caan hi ka ke tein ka kai peng i cu ka kai pah le ka tin pah in cun lampi ah ca ka zoh pah tawng. Mirang ca meaning pawl le Bio Definition. Hi ca ka zohmi nih hin aka thathnem tuk ka cawnnak le ka caminpuai ah, cun a caan ah sianginn ka tin pah le ka kai pah in Biakinn ah thla ka caam pah tawn, Pathian 5D ka hmuh khawh nakhnga tiin thla ka cam tawn. Kei hi ka ngandamnak a that tuk lo caah ca ka zoh caan hi asong ah saya te nih cazoh caan a kan tuah piakmi ning lawng in ka zoh kho. Hi 5D ka hmuh hi a pakhatnak ah Pathian kan thangthat cun ka nu le ka pa, ka saya te cungah kaa lawm tuk.\nKa nu le ka pa cu Run Hning le Zo Uk an si. Kei hi unau pa 6 kan si i a pa 4nak ka si. Ka sianginn kainak cu No.1 ah a si i Bio (A) ah ka thu, asong ka kainak cu Ever Shine ah ka kai. Kei cu ca hi fakpi in aa zuam tukmi cu ka si lo Pathain thawngin a si ko. Kan saya le nih ca zoh caan a kan tuahpiak mi leng in ca hi ka zoh pah tawng, zang 1am tian khi ka zoh tawn.\n2018 kum Chin ramkulh tanghra result cu June 2 ah a chuak cang. Myanmar ramchung ah Chin ramkulh tanghra result a chia bik, zatuak 16.64% lawng an awng. Chin ramkulh ah Paletwa hi result a chia bik, zatuak 4.25% lawng an awng. Tukum Chin ramkulh ah Distinction tambik hmutu cu 5D in minung pahnih an si i Min Cung Nung le Dawt Tha Par hna hi an si.+++\nPrevious Chinram Tanghra Result: Minung Pahnih Nih 5D An Hmuh\nNext Chinmi Chung In 6D (All Distinction) A Hmutu Minung 9


Khah! Salai Lungthli Tum Sinah Suimilam pakhat ah 10,000 MMK($7 US dollar) Rian Sawk Khawh Asi – Chin World News Evening\nSeptember 19, 2019 Salai Van Thawngpang\nEnglish instructor part-time rian a lawng. Capstone Global Education (Insein Rd, Hlaing Township) ah English chimhtu ding minung pakhat ka herh than. Monday- Friday nikhat suimilam pakhat le cheu ca chimh a si lai.\nSuimilam pakhat ah 10,000 MMK($7 US dollar) a si lai. Kum khat tal English a chim balmi a si hrimhrim a hau. Degree ngei lo zong ah English cu thiam taktak a hau. Sawk na duh ahcun keimah inbox ah na konglam details(CV) kuat ding a si lai. Shortlist telhmi lawng interview auh a si lai. Credit: Salai Lungthli Tum\nAtangah kan rak chiah chihmi cabia hmang hi rak rel law thazaang rak la ve a ttha tukmi asi.\nLawmhnak Cu Chunglei In A Hungchuak Mi A Si; Lenglei In Thilri Ah A Si Bal Lo! “Atu lio tluk in mi nih zeitindah lawmhnak kan hmuh khawh hnga ti i an kawl caan hi a um bal lo. Lawmhnak akn hmuh khawh nakhnga tiin an inn thatter an i zuam hna, tangka tam deuh hmuh an i zuam, tangka a tam deuh hmuh tung in zeitindah an rian an awl deuh hnga tinak lam a kawl mi an si. Sihmanhsehlaw lawmhnak cu an dawi deuh paoh le chuncha bantukin aa thawn deuh lengmang ve. Cucaah a lam an i palh ko rua.\nA ngaingai ti ahcun lawmhnak hi a fawi tuk caah an hmuh lo a si rua, a hmuhnak ding lam hi a kan kutdong zat hmanh a si rua lo. Cu lam cu hihi a si ko: lawmhnak hi a chunglei in a hung chuak mi a si i, fek tein a umnak hmun cu nunning ziaza tha i nun le chiatha thleidannak a thaing i nun hi a si. Kan palh mi a tampi ko lai, sihmanhseh kan chiatha thleidannak nih sual a kan phawt le phawt lo kha a biapi ngaingai mi cu a si i cu nih cun sual a kan phawt peng bu ahhin lawmhnak taktak cu a um kho hrimhrim lo.\nBiaknak hi a herh ko, sihmanhsehlaw biaknak zong hi kan chiatha thleidannak a nun i a nuntertu a si lo ahcun a thahnem tuk lo. Lawmhnak i a ral ngan bik mi cu mah zawn lawng ruahnak hi a si i midang va lawmhter lawng ahhin mah zong i lawmh khawh a si. Cucaah cun midang kan lawmhter hna lio i kan i lawmhnak nakin lawmhnak ngan deuh a um ti lo. Lawmhnak hi phaisa in rak cawk khawh a si lo, an i pehtlaihnak hi cu a hmete lawng a rak si.\nTangka tampi ngeih hna ahhin kan i lawm rua lai tiah tangka ngei lo pawl nih hin kan ti tawn. Asinain tangka ngei pawl nih cun tangka kan ngeih lawng i lawmhnak a tlin khawh lo ning hna cu an langhter ko. Tangka nih cun a hawng lawng a cawk khawh, a muru a cawk kho lo; ralw cu a cawk khawh, rawlduhnak cu a caw kho lo; riantuanpiaktu sin-um cu an hlanpiak khawh, zumawktlak sinak cu an cawkpiak kho lo; nuamhnak cu an pek khawh, daihnak le lawmhnak cu an pe kho lo.\nNunnak kan timi hi, hi thil hna pin ahhin a si i hi thil a tlolh mi nih cun nunnak chungin a biapi bik mi a tlolh, cucu midang ca thathnem hi a si. By Odgen (Time Journalist) Rinpipost\nA Virgin Tiangin Online Tlangval A Pe Ngammi Ngaknu Cu An I Cei Hau Ko Khah Rak I Ralrin Hih


TLAMTLING TAKTAK IN A VUN LANGHTER CANG, A HMAN KHO TUK – The Chinlung Post\nCattialtu Saya Rung Kaw: Chin PDF derhtu cu Dalan Thlarau ngeih mi nan si. Empire Nganbik Greek Miphun hi Ral an sung cikcek bal. Rel cawk lo an thih fawn. Aruang cu Greek pa pakhat nih Dalan a tuan. Lam pawk in kal nak lam bi te pakhat aum. Cu cu Arta Xerxis SPH pa (Esther Ava pa) cu a chimh. Greek pen nak zong Persia (Iran) Pennak ah an tla ve. Greek Sal an si cu: Dalan pa ruang ah asi. Marathon aa thawk nak zong asi. Ram dawtu Greek pa cu Tikulh dang i a um mi Greek miphun hna, bawmh nak hal ah, A ke bak in meng tam tuk a tli i a va chimh hna.\nCu pa upat pek nak ah Marathon Tlik zuam nak ti asi. Chin GZ nih lungthawh tein an derh cang mi, CDF then cheu ding ah aa zuam cuah mah mi hna hi, Greek pa btk Miphun lehrawi tu DALAAN nan si hi nan i theih rua lo. Chin miphun Thawn nak le Power ngeih nak caah nan khuakhan nak hi asi lo. MAH le Ralkap tei a duh mi nan si rua lo. 22222 Revolution timi Paucan Dothlen nak hi GZ ta asi hi nan philh dara? Na ke neh an um ve lo i, na aw-an te hmanh Nimte awn tluk in kan theih ve tung lo (Chin PDF duhtu hna).\nNan nih nan saduhthah cu GZ nih MAH le Ralkap tei hnu ah Cozah derh than i Lal than, duh poah in tlawnlen, duh Chung fir than, mi nupi mitthi than, Chin mi Chun Mang vialte vaivuan ter than; Cung Nung bik fapa btk in Lal than. Chin mi hrem than, Tilu le vate lianh in Chinmi pawn chuah, Ralkap Anasin thlak in Civil Anasin nun ter than, tbk an si ko lo maw? Democracy kal hnu ah Federal kal hei tiphun, fih nung in GZ vision le Mission he Van le Vawlei tlukin aa hlat ko tung! Chin GZ Strategic Planning cu Anasin vialte (Civil + Ralkap) tla cikcek cang seh.\n2008 phung hrampi rawk cikcek seh, Federal Democracy derh cang seh” Federal Phung hram pi ngeih cang usih. A better Nation, A Developed Nation, kan siam lai. Vawlei pi ah lim hang le power in a khat mi Nation sersiam cang usih” tihi Chin GZ Muko asi. Nan mah Chin Upa hna chimh lo, NUG hmanh nih Chin GZ hnu dakaw an zulh. 2008 phung hram pi hi hnar cheu lawng dakaw NUG nih a hrawk. EAOs nih NUG cu, lung takin 100% an pomh lo nak aruang hi nan tuak bal lo maw?\nNUG nih EAOs thawng lawng in MAH kan tei khawh lai tiah 100% an cohlan. EAOs tuahtuan mi le Planning cu Automatic cohlan asi. Western Territory cu CNF/ CNA tuanvo siseh tiah NUG nih a ti. (Cc: Pu Salai. Thla Hei, GS- CNF biahla). Cu lio ah nan nih Lubo rual 3-4 nih CNF ke phelh timh in, PDF ah kan thlen lai nan ti maw cu? Nan zang van tha hi mu! EAOs le Tlangcung mikip nih an zumh bak mi Dr. Lian Hmung Sakhong hna Lih nan puh, a tang i dor nan duh lo, nan zuam cawh mi hi Ning ngalh asi ee.\nNUG nih an bochan bik mi, Dr. LHSK hna zei nan i rel ter lomi hi cu: na cei nak tu si lehlam lai. GZ he Hakha khualipi le Chin ram kip ah: MAH le Ralkap kan duh lo ti lio ah khan, nan thih dara kan ti nain, nan nung than darah tu hi, nan aw a thang ngai i, nan ning hngalh ngai tung ee! Bianabia: Hakha ah thla thum Sandah piah caan, Ni khat ah Mino 10000 leng caah, Ni khat phaisa dih mi ting 5 leng, Hmaisuan le Security Mino 100 leng caah thuam, ting 10 nih pakua lawng a zawh hna.\nGZ nih mah tein fund raising an i kawl tung. Cu lio ah CM, Ministers le MP tam deuh Hakha nan um rih tung. Nan mui chimlo, nan keneh hmuh khawh si tung lo. Thazang pek nak bia zong nan rak chimh tung lo. Party EC member zong bia chimh fial khawh an si tung lo. Sandah piah nak ah nifatin aa telmi, Politician Pu Neih Ung nih Party Upa hna, a va naih hna i biachimh a fial ah, bia dang pi an i chimh ter.\nAra kho mi EC Upa pa zong, a zurit buin a ra ve tawn le GZ Upa a ngiar tawn hna khah. Salai Van Bawi Lian lawng bia nan chimh ter, Mino Hruaitu hna Warrant an chuah lo ee, mi Ral chiat hna ee, cu ee, kha ee, tiah Nuai a hnuk hna kha! Hlan lio Saya Rung Kaw siseh law, chep ko in a bengh cang hnga! Si ne seh tiah amah kan hruai ter. GZ muko siloin Thakhin Kudawhmai hla a Sak pi hna. Kudawhmai cu Tlangcung mi Sal zuat zungzal ding in thutiam tu asi, a cat lai te tiang in.\nChin duh mi cu: GZ nih thawk mi le GZ nih hruai mi 22222 Revolution asi caah GZ dirh mi CDF asi zong hi nan cuap siloin, nan Lung thin in nan tuak ve a herh fawn. Kawl rawn lei PDF thanh hlan ah CDF cu derh asi cang, Training diam cang. Kawl rawn PDF Training tu zong EAOs an si tung. MAH le Terapte hi Kaakip in kan tei cang hna. International level ah, Legitimacy ah, UN ah, EU ah, Japan ah, Australia ah, tbk.\nMAH nih Meithal le Covid in an kan kah nain an kan tei hlei lo. EAOs, PDF–Kawl, CDF, KNDF, nih kan tei tuk cang. MAH nih kan Thawn nak kek kuai ter ding kha a planning asi cang. Bochukci Khin Nyunt Chancellor a lak chan zong hi ruang ah asi. EAO lak ah a thawn bik Karen cu KNU, DKBA, BGF in an then dih hna. Tu zong then cheuh aa timh rih. Pado Sawdahmiah cu KNU nih an phuah ruang ah an buai than (Kawl uico 25 a thah hna ruang ah). Pado Saw Dahmiah Hoami KNDO hi i then rih hna seh tiah Ralkap nih a phun phun in aa zuam lio asi.\nKNDO nih KNU Luban thah an duh hna tiah Uico te Hotu Zawmelung nih Lidia a thlah. Hlan lio hmunkhat ah a um ti khawh lomi, ZRA, CNO le CNF/CNA CDF hna hmun khat tein hma an lak lio ah, cu hna then cheu ding in PDF derh than i timh cu MAH Tactics asi. MAH le Ralkap bawmhtu lehlam nan si deuh cang. MAH caah Vawlei tha le Dawm tha nan si leh lam lai fawh. Cu caah hi nan Lamthluan hi totally ngol hrim hrim uh. Hmai nan nawrh rih ah cun Chin mi Ralsa ah naa chuah siam ve te lai.\nTeitu PA si loin Sungh nak PA na si lai fawh. Sihmansehlaw, nang cu na duh hoi lai lo i, hmai ah na nawr chih kho men. Ningzah hngalh lo pa na si le. A hlan kan tein, Mifir, Tangka duh pa, Mi nupi duh hmang pa, Nuva tang then ter hmang mi pa, mi depde pa, Kawl Sal Tumkheng, Kawl Tawka Liak, Kawl Luban thaw in a nung mi pa, Mah Kutke toh ngam lo pa, Mi kut in Rul tlaih tu pa, Federal a lung piang lo mi pa, Mah thutdan le Bawi tuan nak caah Chin mi zuar hmang pa, tbk Nan khuachia fa Ziaza kha nan kal tak lai ka zumh fam lo cu ta.\nKan nih khuate vangnau le Lai Khal khua ah cun hi tbk minung hna hi cu Krifa Upa, Bawitlang le Tlangbawi ah kan thim ti hna lo. Minung cazin ah kan chiah ve ti hna lo. Cozah nih ID a tuah piak sawh hna le si ko. Nan nih mirum, Thil tikho le Mifim mithiam hna, Khuapi fa hna nih Chinram Hruaitu, nan hei thimh hna i asi ko. Hi btk Hruaitu chiakha hna an LAL Caan hi Pathian nih a mi hna dantat can asi tiah Baibol ah aum. Credit: Saya Rung Kaw


Durian Rim Ruangah Germany ah Minung 6 Sizung Phan, Office Rianṭuan an Zaam Dih | THE CHIN EXPRESS\nDurian Rim Ruangah Germany ah Minung 6 Sizung Phan, Office Rianṭuan an Zaam Dih\nGermany ram i Post Office pakhat ah a rim chia taktakmi thil tom a phan i office rianṭuan vialte an zaam dih. Minung 6 sizung an phan.\nDurian cu Malaysia, Thailand, Singapore, Indonesia, tbk., Asia ram pawl ah an duh ngaimi thingthei asi. Malaysia um Laimi tampi zong nih an duh ngai. A rim chiat lehlam cu bia nih a tlinh lo, a chia chiahru. Ek le gas rim a nam.\nJune 20 ahkhan Bavaria state i Schweinfurt khua ah a cangmi si.\nPost Office ah a rim chia taktakmi thil tom a phak caah ‘gas bomb’ ah an ruah i office um vialte minung 60 hrawng cu nunnak kawl in an zaam dih. Palek an chawnh hna i mawṭaw 5 bakin palek thiamsang an rung phan.\n“Thil tom chungah a ummi kan hngalh rih lo caah ṭihnung asi/lo kan hngal kho rih lo,” tiah khua palek nih media sinah an chim.\nAmbulance 6, palek mawṭaw 5 le emergency mawṭaw 2 bak an rung phan.\nMeithat zung 3 in meithat mawṭaw le meithat tam taktak an rung phan ve.\nPalek thiamsang pawl nih thinphang taktak le ralring taktak in thil tom cu duhsah tein an on i Thai durian pum 4 an hmuh.\nDurian cu mahka khua um kum 50 pa nih Nuremberg khua um a hawi a kuatmi si.\nPost Office rianṭuan 12 cu durian rim ruangah an lungmit an luakchuak i silei zohkhenhtu pawl nih an thlopbul hna, 6 cu sizung ah an kuat hna.\nMah vialte hnu ah, durian cu a kuatmi sinah tlamtling tein an kuatpiak.\nDurian rim nih mipi thinphang lengmang inn a tuah hna i a zaamter dih hna hi atu lawng si ti lo.\nAustralia khualipi Canberra um RMIT University zongah durian rim cu gas tam taktak a zutmi rim ah an ruah caah siangngakchia le saya/ma vialte nunnak kawl in an zaam dih.\nNovember 2018 zongah, vanlawng aa citmi pawl nih ‘gas rim chia taktak kan theih’ an ti caah Indonesia vanlawng cu an rak ṭumter. Mah vanlawng cu thil chiahnak khaan ah durian pum 1,000 bak a rak phurh. — BBC, United Press International le CNN


President Trump: John Bolton cu Mihrut Bik Asi | THE CHIN EXPRESS\nPresident Trump: John Bolton cu Mihrut Bik Asi\nUS President Donald Trump nin amah ruahnak petu hlun Pu John Bolton cu “cozah rian ka ṭuan ṭimi vialte lakah mihrut bik ah aa tel ve,” tiin a phomh.\n“Mi unthu, mi lungping le holh zong hmang lomi asi.\n“Ruah lo piin ‘Ah, ral tu hna usih’ ti dah lo cu Ram Himnak caah zeihmanh a tuahmi um lo. Cun, Cozah Biathli tampi amah nawl in a phuan fawn. Mihrut taktak!” ati.\nPu John Bolton nih Cakei Kaa aa Purh Sual\nPu John Bolton nih, “Joe Biden nih a tei taktak ko tiin Republican hruaitu pawl nih an mipi an fianh hna awk si …” tiin ABC media sinah a chim.\nMah ruangah President Trump nih lak awk tlak lo, puanchia tlek le cangcel hmanh a tluk lomi bantukin a phomh hi si.\nPu John Bolton hi Laimi si sehlaw “cakei kaa ka purh sual” a ti ko men lai.\nUS le vawlei cung media vialte nih “Joe Biden nih a tei” tiin an thanh dih cang. Republican mei aa tlaih pengmi Fox News hmanh nih “Biden nih a tei” tiin a thanh cang.\nSinain, President Trump nih, “saṭaih in phungninglo mee tamtuk a rat caah si, phungninglo mee hnon dingin biaceihzung ah tazacuainak kan tuah lai i Supreme Court tiang kan phan lai, kan tei lai …” ati i a sunghmi a cohlang duh lo.\nMah kong he pehtlai in ABC media nih Trump ruahnak petu hlun Pu Johnn Bolton interview an tuah i cakei kaa a purh sual hi si.\n“Trump a sung taktak ko, phungninglo mee a tamtuk a timi hi tehte zeihmanh um lo tiin Republican party nih anmah mee a petu mipi hi an fianh hna awk si.\n“Republican party (Trump) mee a petu pawl hi Democrats nih an ruah hna bantukin an hrut taktak lopi.\n“Biden nih mee tlawmte lawngin a teinak state pawl ah Republican nih mee diklo a tamtuk tiin tazacuainak an tuahmi pawl zong zeihmanh tehte um lo caah pakhat hnu pakhat in an sung thluahmah ko hita.\n“Mee diklo a tamtuk an timi zeihmanh tehte um lo ti cu ni khat hnu ni khat a fiang chin lengmang ko. Nain, Republican ṭanhtu mipi nih Donald Trump nih bia diklo a chimmi lawng an theih peng ahcun, an i zumh zongah an mawh lo,” ati.\nMah interview cu President Trump nih a rak zoh ve i Facebook ah cakei hrum bakin a hrum i lak awk tlak lo bakin a phomh hi si.\nChin State Cozah lutlai Salai Lian Luai nih Pu Zo Bawi khi “cozah rian ka ṭuan ṭimi vialte lakah mihrut bik asi ….” ti sehlaw Laimi nih zeitin kan ruah hnga? A ti lai lo ding cu hngalh si ko nain, tahchunnak bia.\nNang zeitin na ruah? Trump nih Bolton a ti daan hi hruaitu nih cun mah bantuk bia hman awk si lo tiin maw na ruah asiloah hi nak fak deuh le bia chia deuh in a phomh awk si tiin dah na ruah? Comment ve …


LUKA 24 Hakha Common Language Bible | The New Bible.com\n24Thawhòhannak(Mat 28.1-10; Mar 16.1-8; Jhn 20.1-10) 1Zarhpi ni zingkate ah nu hna cu zihmui an timhmi kha i put in thlan ah khan an va kal. 2Thlankhar lung a rak i thawn kha an hmuh i 3cucaah an vung lut colh, sihmanhsehlaw Jesuh ruak kha an hmu lo. 4Cuka ah cun a zei ti ruah awk hngal loin an dir ko i cu lioah cun chikkhatte ah khin puan rang aa aihmi mi pahnih an pawngah cun an rung dir. 5Nu hna cu òihnak in an khat i mi nih an chawnh hna tikah khan vawlei lei hoih in an kun. Mi nih cun an thawh hna i, “Zeicahdah a nungmi cu a thimi lakah nan kawl? 6Hika ah a um lo, a tho cang. #Mat 16.2117.22-2320.18-19Mar 8.31|NoBook| 9.3110.33-34Luk 9.2218.31-33 7‘Mi Fapa cu misual mi hna kut ah chanh a si lai i vailam ah an khenhchih lai i ni thum ni ah nunnak ah a tho òhan lai,’ tiah Galilee i a um lioah a rak in chimhmi hna kha philh hlah ngat u,” tiah an ti hna. 8Cu tikah nu hna cu a bia kha an lung ah a hung pem i, 9thlan cun an kir i hi thil kong vialte cu zultu pahleikhat kha le a dang vialte kha an chimh hna. 10Cu nu hna cu Mary Magdalin, Joanna le Jeim nu Mary kha an si; anmah le an sin i a kal vemi midang hna nih khan hi kong cu lamkaltu kha an chimh hna. 11Sihmanhsehlaw lamkaltu pawl nih khan nu nih an chimmi cu pakpalawng ah an ruah i an zum hna lo. 12Sihmanhsehlaw Peter cu a tho i thlan ah khan a va le, a vun bih i ruak zualnak puan kha a hmuh hna, a dang zeihmanh a hmu lo. Cun inn ah a kir i cu thil a cangmi kong cu khuaruahhar in a ruat lengmang.Emmaus Khua Lei Kalnak(Mar 16.12-13) 13Cu ni òhiamòhiam ah cun an lak i pahnih hna cu Emmaus an timi khua leiah an kal i 14thil umtuning kong vialte kha an i ruah. Emmaus cu Jerusalem in khan sarih tluk a si. 15Cu ti i bia an i ruah lengmang i an i ceih lengmang lioah cun Jesuh hrimhrim nih khan a hei fuh hna i an sinah cun a kal ve. 16A hmuh cu an hmuh ko, sihmanhsehlaw an hngal kho lo. 17Jesuh nih cun a thawh hna i, “Nan kal pah in zeidah pakhat le pakhat nan i ceih len ko?” tiah a ti. Cun hmaichia ngaiin an dir. 18Cun pakhatpa, a min Kleopas a simi nih khan a hun thawh i, “Tunaite i Jerusalem khua ah thil a cangmi hi Jerusalem khua chung i a ummi ah nangmah lawng hi maw a hngal lomi na si hnga?” tiah a hal. 19Cun anih nih, “Zei thil hen dah?” tiah a ti. “Nazareth khuami Jesuh cung i a tlungmi thil cu hen ta,” tiah an leh. “Hi pa cu profet a si i Pathian hmaiah mi vialte nih a chimmi le a tuahmi ah hmual ngeimi a si, tiah an ruah. 20Kan tlangbawi upa pawl hna le a kan uktu bawi hna nih thah awkah an chanh i cun vailam ah khan an khenh chih. 21Kannih nih cun amah cu Israel mi hna a luattertu a si rua lai tiah kan rak i ruahchan. Cu pinah cun, cu thil a umnak hi atu hi a ni thumnak a si. 22Kanmah lak i a ummi nu a cheukhat nih kan khuaruah an kan harter. Zingkate ah thlan ah cun an va kal i 23asinain a ruak kha an hmu lo. An ra kir i vancungmi an i langh kha kan hmuh hna i cu hna nih cun, a nung, tiah an kan chimh, an ti. 24Cun kanmah bu chungmi a cheukhat cu thlan ah cun an va kal i nu nih an chimningte khan an va hmuh, sihmanhsehlaw amah cu an hmu lo,” an ti. 25Cun Jesuh nih cun a thawh hna i, “Nan va hrut thiam dah! Profet nih an chimmi zumh kha nan vaa harh hringhran dah. 26Messiah nih hi thil vialte kha a sunparnak chung i a luh hlanah a in awk a herh a si lo maw?” tiah a ti. 27Cun Jesuh nih Cathiang chungah, Moses cauk hna thawk in profet hna òialmi cauk hna tiang, amah kong aa òialmi vialte kha fiang tein a chimh hna. 28An kalnak ding khua cu an hei phan deng i cu tikah Jesuh nih cun hmailei i a kal rih lai bantuk khin aa umter; 29sihmanhsehlaw an tlaih i, “Kan sinah tlung ve ko, zanlei a si cang i a muih zong a mui dengmang cang,” an ti. Cucaah anmah sinah cun a tlung. 30Anmah sinah cabuai ah khan a òhu i changreu kha aa lak i thla a cam i changreu cu a beuh i a phawt hna. 31An mit kha a hung fim i aho a si kha an hun hngalh; sihmanhsehlaw a lo òhan. 32Annih nih cun, “Lampi i bia a kan ruah le Cathiang sullam a kan chimh ah khan kan chungah mei kang bang a si lo mei kha?” tiah pakhat le pakhat cu an i ti. 33Hmakhatte ah an tho i Jerusalem ah an kir òhan. Zultu pahleikhat le a dang hna kha an rak i pum i, 34“Bawipa cu a tho taktak ko. Simon nih a hmuh,” tiah an rak i ceih len ko. 35Cun pahnih hawl hna nih khan lampi i thil a hung ummi le Bawipa cu changreu a hun cheu tik i an hngalhnak kong kha an chimh hna.Jesuh Cu A Zultu Hna Sinah A Lang(Mat 28.16-20; Mar 16.14-18; Jhn 20.19-23; Lam 1.6-8) 36Cucu an chimh lengmang hna lioah khan Bawipa hrimhrim cu an lakah a hung dir i, “Nan cungah daihnak um ko seh,” tiah a ti hna. 37An thin a phang an ning a òi i mithla kan hmu rua tiah an ruah. 38Sihmanhsehlaw a thawh hna i, “Zeicahdah nan khuaruah a har? Zeicahdah nan lungawòawm in nan um? 39Ka kut le ka ke hi zoh hna ngat u, keimah kha pei ka si ko hi. Ka tawng u law nan hngalh ko lai, mithla nih cun ruh le sa a ngeih òung lo, kei cu ka ngeih pei nan ka hmuh ko hi,” tiah a ti hna. 40Cu bia a chim dih in a kut le a ke kha a hmuhsak hna. 41An zum kho ngaingai rih lo, zeicahtiah cu thil cu si taktak awkah a òha tuk a lo i lungawòawm in an um ko rih. Cucaah, “Hika ah hin zei tal ei awk nan ngei maw?” tiah a hal hna. 42Annih nih ngasa em cia pakhat kha an pek i 43aa lak i an hmaiah cun a ei. 44Cun annih cu a thawh hna i, “Nan sin i ka rak um lio i kan chimhmi hna kha mah hi hrimhrim hi pei an si cu: Moses Phungbia chung le profet hna nih an òialmi chung le Salm chungah keimah kong an rak òialmi vialte cu a tlin dih awk a si,” tiah a ti. 45Cun an lungthin kha a hun pemh hna i Cathiang sullam kha an hun hngalh. 46Annih cu a thawh hna i, “ ‘Messiah nih cun sifahnak kha a in lai i ni thumnak ni ah thihnak in a tho òhan lai, 47cun amah min in sual ngaihchihnak le sual ngaihthiamnak kong kha Jerusalem khua in i thawk in miphun vialte hna sinah chim a si lai,’ tiah aa òial. 48Cun nannih cu hi thil vialte a hngaltu tehte nan si. 49Cun keimah hrimhrim nih ka Pa nih bia aa kammi kha nan cungah ka run thlah lai. Sihmanhsehlaw cunglei in òhawnnak kha nan cung i a tlun hlantiang khuapi chung hin hngak ko u,” tiah a ti hna.Jesuh Vancung Kainak(Mar 16.19-20; Lam 1.9-11) 50Cun khuapi chung khan a chuahpi hna i Bethani khua tiang a kalpi hna. Khika ah a kut a hler i thluachuahnak a pek hna. 51Thluachuah a pek lio hna ah cun an sinin aa òhen i vancung ah a kal. 52Amah cu an biak i lunglawm ngaiin Jerusalem ah an kir i 53an caan vialte cu Biakinn chungah khan Pathian thangòhatnak caah an hman.